sən köləsən, sən qorxaqsan, çünki sən ermənisən - sözaltı sözlük\n33 yazar | 41 başlıq | 70 entry\n10 may 2021 israil fələstin münaqişəsi 9 yazarların ruh halı 8 #sözaltı fotoqrafiya 8\t10 may 2021 israil fələstin münaqişəsi 7 eurovision 2021 3 fixed mindset vs growth mindset silikogel söyüş söymək xanım siz ilk sevgidən baxışa inanırsız 2 anası gəzən ağacı budaq-budaq gəzən qız sakura sözaltı etiraf 3 16 may yaşlı lgbtiqa+lar günü pastime paradise sözlük yazarlarının həyat prinsipləri 3 azərbaycanda ortalama ilk evlilik yaşı 2 manqurt ağıllı uşaq poxundan bəlli olar 3 and the band played on two feet jonah hill azərbaycanda tumblr istifadəçisi olmaq yenə oyun oynuyursan deyən ata sedat peker varlı gülüşü faydalı insan olmaq 2 depressiyada dinlənəcək musiqilər 3 rüstəm muradov roza zərgərli güldürən hadisələr 15 may 2021 iran azərbaycan sərhədində insident 2 the spy ilkin hüseynli vakaresaseya lezbofobiya yazarların ruh halı 3 həyatımızdan yavaş-yavaş çıxan şeylər 2 rap ilə rock arasındakı fərqlər beşiktaş 2 yapon dili 12 may 2021 azərbaycan hərbçilərinin ermənistan sərhəddini pozması 2 lazımsız məlumatlar 2 ayrılmaz ikililər emmanuel macron 3 öldürməyib süründürən şeylər təkcə mənmi edirəm deyə düşünülən şeylər 5 i̇amx thy light alternativ sözlük nikləri 2 begotten heydər əliyev adına beynəlxalq hava limanında itə qarşı zorakılıq anal seksə hazırlıq gergely karacsony\nsən köləsən, sən qorxaqsan, çünki sən ermənisən\n1. puşkin tərəfindən deyilmiş irqçi ifadə. Bir insanın sadəcə olaraq , öz seçmədiyi səbəblərdən dolayı nəticələnən, erməni millətindən doğulması onu avtomatik olaraq kölə və qorxaq etmir. Ola bilər ki qarşılaşdığınız ermənilərin 80%-i qorxaq olsun, və ya erməni millətindən olanlar vəhşiliklər etsin, amma bu onların erməni millətli olduqlarına görə deyil. emosional yox, rasional düşünmək lazımdı bu mövzularda.\nəgər qarşılaşdığınız erməni vəhşilik edirsə ((bax: xocalı soyqırımı) ) bu onun uşaqlıqdan mənimsədiyi hadisələr, aldığı təhsil, siyasi işi və psixologiyası ilə bağlı birşeydir, sırf erməni olmasına görə yox. Ermənilər təkcə qarabağda yaşayanlar deyil. Mən türkiyədə yaşayan amma "qarabağın azərbaycana aid olmasını müdafiə edən" ermənilər də görmüşəm. bu ifadəni ümumiləşdirdik də bütün ermənilərə şamil olunur, və düzgün tərbiyə almış, sağlam psixologiyalı ermənilərə qarşı haqsızlıq olur və bu haqsızlığı edən erməni yox siz olursunuz.\n07.01.2021 16:00, maharramakperov\n2. Sırf kiməsə erməni olduğu üçün hücum edən azərbaycanlıları qınayıram. ancaq unutmayaq ki, onların çox böyük əksəriyyəti bizə türk deyib 1915-ci ildə olanların* intiqamını bizdən almağa çalırlar. Osmanlının etdiklərindən mənə nə, bizə nə...Bəlkə gedib Saxalar-dan* da qisas almağa çalışsınlar...qısacası i don't care.\n07.01.2021 17:10, obsessive-compulsive\n3. Qatı erməni düşməni filan deyiləm, amma bütün xalqlardan olan nümayəndələrə qarşı eyni fikirdə olmaq, məncə, sadəcə saflıqdı. Çünki, birincisi genetika çox şeyi müəyyən edir, düzdür indiki vaxtda heç kim deyə bilməz ki, mən 100 faiz türk qanı daşıyıram və ya erməni, amma heç olmasa 30-40 faiz genetika öz xalqının genlərindən gəlir və öz xalqına məxsus irsi informasiya uşaq doğulmamışdan onda yaranır. ikinci faktor insanın böyüdüyü mühitdir.Ermənistanda doğulan hər hansı bir uşaqa özünü tanıyanda türklər düşmən kimi tanıdılır, qədimdə çox böyük xalq olduqları, türklərin onlara soyqırım törətdikləri deyilir. uşağın burda heç bir günahı olmasa da bu nəticəni dəyişmir və uşaq türk düşməni olur. Misal olaraq erməniləri deyirəm, ərəbistanda doğulan insanla avropada doğulan insanı da müqayisə edəndə bəzi xüsusiyyətlər istər-istəməz onları bir-birindən fərqləndirir. Yəni, insanların xarici keyfiyyətləri başqalarında onlara qarşı ilkin fikir formalaşdırır və bu düzgün istifadə olunduqda yaxşı şeydir, çünki kimə qarşı necə rəftar edəcəyimizi bilmək üçün hamını dərindən tanıya bilmərik, onları tanımadan mühakimə edirik və bu da çox işimizə yarayır. Düzgün mühakimə bacarığından çox şey asılıdır.\n07.01.2021 18:42, Theeyeschico\n4. (bax: mif) (bax: faktlarla manipulyasiya) (bax: ifadəni kontekstdən çıxarma).\nPuşkinin sırf öz baxış bucağını əks etdirməyən, tamamlanmamış "Tazit" nəzmində obrazların biri vasitəsi ilə dilə gətirdiyi replika. Bu sözlər Azərbaycanlı qaynaqlarda Puşkinin öz fikrini ifadə edən sözlər kimi göstərilir, həmişə kontekstdən çıxarılır. Halbuki, Puşkinin əsərində sadəcə surətlərin birinin səsləndirdiyi fikirdir. link .\nDeməyə ehtiyac yoxdur ki, çox əsərdə obrazların müəyyən insanlara qarşı (mis: yəhudilər, müsəlmanlar, qaradərililər, hindular və s.) önyarğısı, qərəzi varmış şəkildə təsvir oluna bilir, halbuki bu yazıçının həmin qrup insanlar haqda mütləq ideası kimi göstərmək adekvat bir hərəkət deyildir. Nəticədə, hər nağılın antaqonisti olmalıdır, yazıçı özü nə qədər xoşməramlı olsa da.\nTəəssüf ki, Azərbaycanlı mənbələr bu ifadəni hər yerdə Puşkinin öz ideologiyası kimi qələmə alır. Məni ən çox xəyal qırıqlığına uğradan Xocalı kimi mühüm bir cinayətə ədalət axtarılan saytda belə bu kontekstdən çıxarılmış qeyri-dəqiq, manipulativ informasiyanı görməkdir. (link ) Təzada bax ki, dünyanı bizə yox ermənilərə inanmaqla ittiham edirik və həmçinin auditoriyanı manipulyasiya etməyə çalışırıq. Sadəcə özümüzü aldadırıq. Bunu deməklə qatı armenofobları kədərləndirdiyim üçün üzr istəyirəm, lakin dünya Azərbaycanın əksinə ermənilərə nifrət etmir. Reallıq budur, biz sadəcə qəflətdəyik.\n08.01.2021 16:21, ● dasein\n5. Bəzən əsərdə bir surətin səsləndirdiyi fikir yazıçının fikri ilə üst-üstə düşsə də bəzən bu əsərin antaqonistinin* fikirləri ola bilir. Bunu bilmək üçün yazıçının həmin sözü deyən surətə münasibətini təyin etməliyik, lakin bu çox hallarda asan deyil:\nMəsələn, Mary Shelley-nin Frankenstein əsərində monster* antagonistdir*. Monster De Lacey ailəsini izləyir və onların çox kasıb, kədərli, lakin aristokrat bir ailə olduğunu görür. Görür ki, bu ailədən olan gənc Felix, Safie adlı bir qıza Fransız dilini öyrədir. Monster də onları izləməklə çox şey öyrənir. Monster daha sonra Safie-nin atasının bir türk taciri olduğunu, daha əvvəllər Fransada həbsdə olduğunu öyrənir. O vaxtlar bir çoxları tacirin günahsız olduğuna və dini səbəblərə görə həbs olunduğunu düşünür. Onlardan biri də Felix olur. Türkə kömək etməyə çalışır, atanın və qızının italiyaya qaçmasına kömək edir. Felix və Sofie bir-birlərini sevir, atası da söz verir ki, onların evlənməsinə mane olmayacaq. Sofie-nin anası isə Ərəb mənşəli bir xristian olur.\nFelix-in Safie-nin atasına kömək etməsi*Fransızları hiddətləndirir və De Lacey ailəsinin hər şeylərini əllərindən alırlar. Bunu öyrənən zaman Sofie-nin atası qızını Felix-in yanına göndərməkdən imtina edir.\nUzun sözün qısası...türkün necə təsvir edildiyinə baxaq:\nTezliklə Feliks, ailəsinin onu xilas etmək üçün bu qədər zülmə dözməsinə baxmayaraq xain Türkün onlardan üz döndərdiyini öyrənir. xilaskarının yoxsulluşdığını öyrənən zaman, türk xəyanətkara çevrilir və italiyanı qızı ilə birlikdə tərk edib Constantinapol-a qayıdır. Türk təhqiramiz bir şəkildə Felixə kömək üçün bir az pul göndərir.\nFelix soon learned that the treacherous Turk, for whom he and his family endured such unheard-of oppression, on discovering that his deliverer was thus reduced to poverty and ruin, became a traitor to good feeling and honour and had quitted Italy with his daughter, insultingly sending Felix a pittance of money to aid him, as he said, in some plan of future maintenance...\nBu sözləri oxucuya çatdıran antagonist monster olsa da, Mary Shelley-nin türklər haqqında çox yaxşı təəssüratı olmadığı fikri məndə formalaşır. Çünki monsterin başqalarını təsviri belə neqativ deyil, məsələn, Felix-i lovely creature * kimi görür.\nBundan başqa Puşkin'in əsərində bu sözü kim və hansı konteksdə deyib ona baxmaq lazımdır. Necə olursa olsun, xocalı faciəsinə aid bir saytda belə controversial* fikirlərin yer alması doğru deyil.\n08.01.2021 20:04, obsessive-compulsive


Sakinlər: 7 il əvvəl istifadəyə verilən bina çökə bilər – Meydan TV\nSakinlər: 7 il əvvəl istifadəyə verilən bina çökə bilər\nDərc olunub 13 aprel 2018\nLökbatandakı altımərtəbəli binanın altından axan çirkab sular özülü yuyub aparır\n“Bu binanı Dövlət Neft Şirkətinin (SOCAR) işçiləri üçün tikiblər. Mənzillər paylanarkən çox haqsızlıqlar oldu. Adamlara 3 otaqlı əvəzinə 2, 2 otaqlı əvəzinə 1 otaqlı mənzillər verildi. Otaqların ölçüsündə də adamları aldatdılar. Adamlar mənzillərə sənəd düzəltmək üçün illərlə süründülər. Bunlar bir tərəfə, indi də binanın altından kanalizasiya suları axır, özülü yuyub aparır. Bir gün çökəcək, daş altında qalacağıq”.\nBunu Meydan TV-yə Lökbatanda – Seymur Orucov küçəsindəki 46 saylı binada yaşayan sakin Dilbər Həsənova deyir. Onların iddiasına görə, altımərtəbəli binanın özülü çirkab sulardan xilas olmasa, bina çökə bilər.\nSakin: Problem xirtdəyəcəndir\nCəmi 7 ildir ki, istifadəyə verilən yaşayış binasının problemləri xirtdəyəcəndir. Sakinlər deyir, kanalizasiya xətləri partlayıb, çirkab sular binanın zirzəmisindən özülünəcən gedib çıxıb. Hətta binanın ətrafını da tez-tez su basır.\nAsfaltdan əsər-əlamət qalmayıb\nSakin sözünə davam edir:\n“Kanalizasiya suları binanın ətrafındakı asfalt döşəməni də yuyub aparıb. Üfunətdən beyin çatlayır. Qışı bir cür çətindir, yayı da bir başqa cür… Böyüklü-kiçikli – binadan çıxanda hamı çirkab suların içindən keçib getməli olur. Hələ bu, azmış kimi, 111 saylı avtobusun marşrutunu da binanın böyründən salıblar. Dəfələrlə avtobusun qarşısını kəsib hərəkətinə mane olmuşuq ki, məhəllədən keçməsin”.\nBaşqa sakin Elmira Əzizova danışır ki, zirzəmidən başlayan nəmişlik yuxarı mərtəbələrdəki mənzillərədək nüfuz edib. Mənzillərin tavanları və döşəmələri çürüyüb. Sakinlərin sözlərinə görə, Qaradağ Rayon İcra Hakimiyyətinin işçiləri binaya dəfələrlə baxış keçiriblər. Sakin:\n“Hər dəfə gəlib dözülməz vəziyyəti görürlər, bizə ürəkləri yandığını deyirlər, məsələni başçıya məruzə edəcəklərinə söz verirlər, ancaq nəticə göz qabağındadır. Sukanal İdarəsinin rəisi gəldi, maşından düşdü, üfunətdən həyətə girmədi. Elə uzaqdan baxıb, maşına minib getdi”.\nİcra hakimiyyəti: Düzələcək\nLökbatan Rayon İcra Hakimiyyətindən bildirilib ki, Seymur Orucov küçəsindəki 46 saylı binadakı vəziyyətlə bağlı aidiyyəti qurumlar məlumatlandırılıb:\n“Bu məsələ ilə Sukanal İdarəsi məşğul olacaq. Binaya təhlükə yoxdur. Sakinlərin narahatlığı yersizdir”.\n''Avtomobillərin qiymətindəki artım daha da sürətlənəcək''\nİlham Əliyev hələ də icra olunmayan Fərmanından danışdı\nVaqondan qaçan məhbus Əli Ağami: ''Bəlkə də tək özüm tutulsaydım...''


"Reuters": Türkiye Suriyaya qoşun yeritmeye hazırlaşır - Azadliq Xeber\n“Reuters”: Türkiye Suriyaya qoşun yeritmeye hazırlaşır\n“Reuters”: Türkiyə Suriyaya qoşun yeritməyə hazırlaşır\n16.02.2016 / 14:51 xeber –\n“Reuters” agentliyi Türkiyənin Suriyaya ordu yeridəcəyi barədə iddia irəli sürüb.\nLent.azın agentliyə istinadən xəbərinə görə, Türkiyə Xarici İşlər Nazirliyinin rəsmisi deyib ki, hazırda müttəfiqlərlə bu barədə müzakirə aparılır. Nazirlik rəsmisi belə deyib: “Suriyada quru əməliyyatlarını koalisiya üzvləri ilə müzakirə edirik. Suriyaya tək girmək istəmirik”.\nAgentliyin digər bir xəbərində isə bildirilir ki, bu ayın sonuna qədər Səudiyyə Ərəbistanına məxsus 15 qırıcı Türkiyənin “İncirlik” hərbi aeroportuna gələcək.


İmtahan həyəcanı | PCC blog\nMəktəbli, tələbə, kursant, sürücü – hər kəs həyatında bir dəfə də olsa imtahanla qarşılaşır. Odur ki, imtahan həyacanı heç kimə yad deyil. İmtahan nə qədər əhəmiyyətlidirsə, həyacan bir o qədər çoxdur. Ali məktəblərə qəbul imtahanı kimi həyatımızda çox böyük əhəmiyyət kəsb edən imtahanlar da var. Növbəti təhsil ilinin sonu, qəbul imtahanına saylı günlərin qalması, eyin zamanda isti yay gərginliyi daha da artırıb. Xatırladım ki, gənclərin çiyninə, beyninə və əsəblərinə düşən bu gərginliyi götürməyə yalnız özləri qadirdir və 30 yaşından yuxarı çox az insan bu gərginliyə tab gətirə bilər. Bəs gənclərimiz imtahana qədər olan vaxtda özünə inam hissini və enerjini itirməmək üçün nə etməlidirlər.\nKələm – əsəbləri sakitləşdirir. Qorxu və həyacanı atmaq üçün kələm salatı yeyə bilərsiz.\nTags: abituriyent bal həyəcan imtahan qəbul stress tələbə\nİmtahan stressi Sağlam həyat tərzi


ABŞ-dan Azərbaycana böyük dəstək - Qətnamə (FOTO)\n• Qərb 18 Aprel 11:19 - “Le Monde” Qarabağın bərpasından YAZDI\n15 Sentyabr 2015 10:29\nABŞ-ın 50 ştatının qanunvericilərini özündə birləşdirən Amerika Qanunvericilik Mübadiləsi Şurası (American Legislative Exchange Council – ALEC) tərəfindən Azərbaycanın strateji önəmini və sürətli inkişafını vurğulayan geniş qətnamə qəbul edilib.\nAzərbaycanın Los Ancelsdəki Baş Konsulluğundan Trend-ə verilən məlumata görə, 1973-cü ildə yaradılımış ALEC, ABŞ ştat qanunvericilərinin ən böyük təşkilatıdır.\nQətnamənin layihəsi ilk dəfə bu ilin iyul ayının 23-də Kaliforniyanın San Dieqo şəhərində keçirilən ALEC-in illik yığıncağında müzakirəyə çıxarılıb. Həmin tədbirə dəvət olunan Azərbaycanın Los Ancelesdəki baş konsulu Nəsimi Ağayev ALEC-in beynəlxalq əlaqələr komitəsinin qanunverici üzvləri qarşısında Azərbaycana dair geniş təqdimatla çıxış edib. Təqdimatdan sonra qətnamə layihəsi səsə qoyularaq, yekdilliklə qəbul edilib. Sentyabr ayının 4-də ALEC-in İdarə Heyətinin üzvləri sözügedən qətnaməni təsdiq etdikdən sonra, qətnamə qüvvəyə minib. ALEC təşkilatı qətnaməni bütün üzvlərinə göndərərək, müvafiq ştat qanunvericilik orqanlarında da bu qətnamənin qəbulunu tövsiyyə edib.\nQətnamədə Azərbaycanın coğrafi-siyasi önəmi vurğulanaraq, ABŞ Hökumətinin ölkəmizlə strateji əməkdaşlıq münasibətlərini gücləndirməsinin və dərinləşdirməsinin zəruri olduğu qeyd olunur. Vurğulanır ki, ABŞ Azərbaycan kimi müttəfiqlərini dəstəkləməlidir.\nQətnamənin ən böyük maraq kəsb edən hissəsi isə Azərbaycanın ərazi bütövlüyü ilə bağlıdır. Sənəddə vurğulanır ki, ABŞ və BMT Azərbaycanın ərazi bütövlüyünü, suverenliyini və müstəqilliyini tanıyır və dəstəkləyir.\nHəmçinin bildirilir ki, 1918-ci ildə müsəlman dünyasında ilk dünyəvi-demokratik respublika təsis edən Azərbaycan, ABŞ da daxil olmaqla bir çox ölkəni qabaqlayaraq tarixə qadınlara səsvermə hüququ verən ilk dövlətlərdən biri kimi düşmüşdür. Yerləşdiyi regionda Azərbaycanın ən böyük iqtisadiyyata malik olduğu qeyd edilərək, ölkəmizin dünyanın ən sürətlə inkişaf edən və müasirləşən ölkələrindən biri və ABŞ-ın Cənubi Qafqazda ən böyük ticarət tərəfdaşı olduğu bildirilir. Qeyd edilir ki, öz geniş neft-qaz resursları ilə Azərbaycan ABŞ-ın, Avropanın və İsrailin enerji təhlükəsizliyinə töhfələr verir. Habelə, sənəddə 11 sentyabr terror hadisələrundən sonra Azərbaycanın ABŞ-a güclü dəstək verdiyi, beynəlxalq terrorçuluğa qarşı mübarizədə ABŞ ilə yaxından əməkdaşlıq etdiyi bildirilərək, Əfqanıstandakı ABŞ və koalisiya qüvvələrinin təchizatının 40%-nin çatdırılması üçün şərait yaratdığı bildirilir. Həmçinin, sənəddə Azərbaycanın qədim tolerantlıq ənənələri təqdir edilir.\nQətnamənin tam mətni ilə ALEC-in rəsmi saytında bu link vasitəsilə tanış olmaq olar:\nQeyd edək ki, ABŞ-ın siyasi həyatında yüksək nüfuzu ilə seçilən ALEC-in sözügedən illik yığıncağında ABŞ prezidentliyinə bir sıra namizədlər çıxış edərək, öz seçki platformalarını təqdim ediblər.\nTofiq Zülfüqarovdan Qarabağdakı sülhməramlılarla bağlı TƏKLİF\nPrezident QHT-lərə dəstəklə bağlı fərman imzaladı\nXocavəndə çəkilən yoldan yeni xəbər var\nBu məktəbin 30 şagirdi imtahana buraxılmadı - Məsələyə Nazirlik qarışdı\n“BakuBus”un avtobusu ağaca çırpıldı - Xəsarət alanlar var\nMakron Rusiyaya qarşı çıxdı\n18 Aprel 15:06\nSuriyada Prezident seçkiləri: Bəşər Əsəd yenə namizəd olacaq!\n"Göyçə mahalına yenidən qayıtmaq ümidini heç vaxt itirməmişdi" - Etibar Məmmədov nekroloq yaydı\n18 Aprel 18:21\nÇexiyada silah anbarlarını Rusiya partladıb?- 18 rus diplomatı ölkədən çıxarıldı


Cocuq Mərcanlı kəndinin yenidən qurulması BÖYÜK QAYIDIŞ proqramının başlanğıcıdır | Xalq Qəzeti\nCocuq Mərcanlı kəndinin yenidən qurulması BÖYÜK QAYIDIŞ proqramının başlanğıcıdır\n21.06.2017 10:50 | Oxunma sayı: 1988\nƏvvəlcə xatırladaq ki, Cəbrayıl rayonunun Cocuq Mərcanlı kəndi 1994-cü ilin yanvar ayında ümummilli lider Heydər Əliyevin rəhbərliyi ilə Azərbaycan Silahlı Qüvvələrinin uğurlu Horadiz əməliyyatı zamanı işğaldan azad edilib. Lakin ətraf yüksəkliklərdə Ermənistan ordusunun mövqe tutması kəndin ərazisini faktiki olaraq təhlükə altında saxlayırdı. 2016-cı il aprelin 2-də isə Azərbaycan Silahlı Qüvvələrinin əks həmləsi ilə Lələtəpə yüksəkliyinin azad edilməsi Ermənistan ordusunun kəndə, oradakı mövqelərimizə yaratdığı təhlükəni aradan qaldırdı. Bu gün artıq Cocuq Mərcanlıda sakinlərin asayiş içində yaşaması üçün şərait var.\nİşğaldan azad edilmiş yüksəkliklərdən düşmənin mövqeləri tam olaraq nəzarət altındadır, təxribat imkanları vaxtında aşkarlanaraq zərərsizləşdirilir. Öz növbəsində, Aprel döyüşlərinin nəticələri və Azərbaycan Ordusunun qüdrəti insanların öz doğma yurdlarına qayıdıb əmin-amanlıq şəraitində yaşamalarına stimul yaradır. Prezident İlham Əliyevin ötən ilin noyabr ayında Füzuli rayonuna səfəri zamanı Lələtəpə yüksəkliyində və işğaldan azad edilmiş digər ərazilərdə hərbçilərlə, sakinlərlə görüşü də onlarda olan inamı artırıb.\nOnu da deyək ki, 2016-cı il noyabrın 12-də Füzuli rayonunun Horadiz şəhərində məcburi köçkünlər üçün salınmış yeni qəsəbədə yaradılan şəraitlə tanışlıq zamanı Prezident, Ali Baş Komandan İlham Əliyev Lələtəpə əməliyyatını şanlı tariximiz adlandırıb: “Aprel döyüşləri Azərbaycan dövlətinin, Azərbaycan Ordusunun gücünü göstərdi. Düşmənə döyüş meydanında sübut etdik ki, biz güclüyük. Biz ermənilərin uzun illər ərzində yaratdıqları mifi, yalanı dağıtdıq ki, guya, onların belə güclü ordusu var. Bu gün döyüş meydanında biz sübut etdik ki, kimin ordusu güclüdür, kimin ordusu nəyə qadirdir”.\nBurada bir məqamı da xatırlatmaq istərdik. Möhtərəm dövlət başçımız aprel döyüşlərindən sonra cəbhə bölgəsində olmuş, əsgərlərlə və yerli sakinlərlə görüşmüş, eyni zamanda, Müdafiə Nazirliyinin “N” hərbi hissəsinin yeni hərbi şəhərciyinin açılışında iştirak etmişdi. O vaxt Prezident İlham Əliyev demişdi: “Münaqişənin həlli çox sadədir. Birincisi, Azərbaycanın ərazi bütövlüyü bərpa edilməlidir. Biz heç vaxt Azərbaycan ərazisində ikinci qondarma erməni dövlətinin yaranmasına icazə verməyəcəyik. Heç vaxt Dağlıq Qarabağa müstəqillik verilməyəcək. Əgər kimsə bunu gözləyirsə, qoy, əbəs yerə gözləməsin. Bu, olmayacaq! Dağlıq Qarabağ Azərbaycan torpağıdır, həm tarix, həm bütün dünya birliyi bunu belə qəbul edir. Azərbaycan müstəqilliyə qovuşanda, vahid dövlət kimi BMT-yə üzv olanda Dağlıq Qarabağ Azərbaycanın ayrılmaz hissəsi kimi qəbul edilmişdir. Yəni, bu məsələnin həlli bundan ibarətdir. BMT Təhlükəsizlik Şurasının qətnamələrində göstərildiyi kimi, işğalçı qüvvələr işğal edilmiş torpaqlardan qeyd-şərtsiz çıxarılmalıdır. Azərbaycan vətəndaşları, məcburi köçkünlər öz doğma torpaqlarına qayıtmalıdırlar.\nO ki qaldı, Dağlıq Qarabağın gələcək statusuna, bu status ancaq vahid Azərbaycan dövləti çərçivəsində mümkün ola bilər. Münaqişənin həlli bundan ibarətdir və Ermənistan rəhbərliyi bunu nə qədər tez anlasa, onlar üçün bir o qədər yaxşı olacaq. Ərazi bütövlüyünün təmin olunması, işğala son qoyulması bu münaqişənin həlli üçün əsas amillərdir. Bu məqsədlərə nail olmaq üçün bir daha demək istəyirəm, daha da güclü olmalıyıq və biz bu gün dünya miqyasında böyük təqdirlə qarşılanan güclü Azərbaycan dövləti yaradırıq. Biz öz azad gələcəyimizi qururuq, müstəqil həyatımızı qurmuşuq. Biz 25 ildir ki, müstəqil dövlətik və bir daha demək istəyirəm, heç kimdən heç bir yardım almadan, bəzi başqa ölkələr kimi heç kimin ətəyindən yapışmadan bunu əldə etmişik. Bu gün açığını deməliyik, Ermənistan müstəqil dövlət kimi dünya xəritəsində, sadəcə olaraq, formal mövcuddur. Ermənistan asılı ölkədir, öz gələcəyini özü müəyyən edə bilmir. İşğalçı siyasəti onları, bax, bu vəziyyətə gətirib çıxarıbdır. Onların vəziyyətdən yeganə çıxış yolu qonşularla münasibətləri bərpa etməkdir. Bunun üçün isə işğala son qoyulmalıdır”.\nHazırda Ermənistanda bir qorxu, təlaş hökm sürür. Bu, bir tərəfdən, Azərbaycan Ordusunun gündən-günə güclənməsi, qüdrətlənməsi ilə, digər tərəfdən isə Prezident İlham Əliyevin “İşğaldan azad edilmiş Cəbrayıl rayonunun Cocuq Mərcanlı kəndinin bərpası ilə bağlı tədbirlər haqqında” sərəncamının uğurla gerçəkləşməsi ilə bağlıdır. Hazırda düşmən ölkədə açıq və qəzəbli şəkildə qeyd olunur ki, Serj Sarkisyanın cəfəng fikirləri, rəsmi Yerevanın uydurduğu yalanlar daha erməni xalqı tərəfindən qəbul olunmur.\nBəli, Prezident İlham Əliyevin imzaladığı sözügedən sərəncamdan sonra Ermənistanda pessimist ovqat daha da güclənib. İşğalçı dövlətin vətəndaşlarının Dağlıq Qarabağ münaqişəsinin həllinin uzanmasından, bununla bağlı Ermənistanın üzləşdiyi çoxsaylı problemlərdən narazılıqları daha da artıb. Onlar artıq həm hərbi, həm də diplomatiya cəbhəsində Azərbaycana daha böyük fərqlə uduzmağın gerçəkliyini dərk ediblər.\nCocuq Mərcanlı kəndinin yenidən qurulması və sakinlərin doğma yurd-yuvalarına qayıtmaları əslində Azərbaycanda böyük qayıdış proqramının başlanğıcıdır. Eyni zamanda, cənab İlham Əliyevin 24 yanvar 2017-ci ildə imzaladığı “İşğaldan azad edilmiş Cəbrayıl rayonunun Cocuq Mərcanlı kəndinin bərpası ilə bağlı tədbirlər haqqında” sərəncamı bütün məcburi köçkünlərimizdə öz doğma torpaqlarına qayıdacağı günün uzaqda olmaması ilə bağlı inam hissini daha da gücləndirib.\n“İşğaldan azad edilmiş Cəbrayıl rayonunun Cocuq Mərcanlı kəndinin bərpası ilə bağlı tədbirlər haqqında” sərəncamın imzalanmasından ötən qısa müddətdə nəzərdə tutulan tədbirlər tam həcmdə yerinə yetirildi. Texniki-tədqiqat işləri aparıldı, köhnə əmlakların müəyyənləşdirilməsi və qiymətləndirilməsi prosesi reallaşdırıldı. Bu yaşayış məntəqəsi bərpa olundu və müasir infrastruktur formalaşdırılaraq insanların doğma torpaqlarında rahat və təhlükəsiz yaşamasına şərait yaradıldı.\nƏrazilərin Minalardan Təmizlənməsi üzrə Milli Agentliyin mütəxəssisləri qısa müddətdə 2 milyon 600 min kvadratmetr ərazinin minalardan, partlamamış döyüş sursatlarından təmizlənməsini həyata keçirdi, həmin ərazilər yaşayış üçün əlverişli vəziyyətə gətirildi.\nMöhtərəm dövlət başçımız iyunun 14-də adıçəkilən sərəncamın imzalanmasından ötən müddətdə görülən işlərlə tanışlıq məqsədilə həmin yaşayış məntəqəsinə səfər edib. Burada ölkə rəhbərinə görülən işlərlə bağlı ətraflı məlumat verilib. Bildirilib ki, birinci mərhələdə kənddə 10 hektar ərazidə 50 fərdi evin və müvafiq infrastrukturun tikintisi aparılıb. Tikilən evlərə Cocuq Mərcanlı kəndindən olan, əsasən Bakı şəhərində müvəqqəti məskunlaşan məcburi köçkünlər köçürüləcək. Ümumi sahəsi 3850 kvadratmetr olan evlərin 20-si ikiotaqlı, 25-i üçotaqlı, 5-i isə dördotaqlıdır.\nDövlət başçısının xüsusi diqqət və qayğısı sayəsində kənddə bərpa işlərinin birinci mərhələsi artıq başa çatıb və Cocuq Mərcanlı öz sakinlərini qəbul etməyə hazırdır. Bu kəndin bərpası ilə bağlı dövlət səviyyəsində reallaşdırılan tədbirlər bir daha təsdiqləyir ki, Azərbaycan öz torpaqlarının işğalı ilə heç vaxt barışmayacaq, düşmən tapdağı altında qalan əzəli torpaqlarımızın azad olunması uğrunda son ana qədər mübarizə aparacaq.\nSilahlı Qüvvələrin Ali Baş Komandanı, Prezident İlham Əliyev Cocuq Mərcanlı kəndinin bərpası çərçivəsində görülən işlərlə tanışlıq zamanı bildirib: “Keçən ilin aprelində erməni hərbi təxribatının qarşısını alarkən Azərbaycan Ordusu uğurlu əks-hücum əməliyyatı keçirmiş və minlərlə hektar Azərbaycan torpağını işğalçılardan azad etmişdir. Ağdərə, Füzuli, Cəbrayıl rayonlarının minlərlə hektar torpağı azad edildi və bu gün on minlərlə hektar torpağa Azərbaycan Ordusu nəzarət edir. Lələtəpə yüksəkliyinin qaytarılması nəticəsində Cocuq Mərcanlıda təhlükəsiz şəraitdə yaşamaq mümkün oldu. Mən keçən ilin sonlarında bu bölgədə, Lələtəpədə, işğaldan azad edilmiş torpaqlarda olarkən, hərbçilərlə görüşərkən maraqlandım ki, Cocuq Mərcanlıda təhlükəsiz şəraitdə yaşamaq mümkündürmü, yoxsa yox. Mənə dedilər ki, mümkündür.\nBu ilin yanvar ayında müvafiq sərəncam imzalandı, Prezidentin Ehtiyat Fondundan vəsait ayrıldı. Martın 22-dən başlayan tikinti işləri mayın 20-də başa çatdırılmışdır – cəmi iki aya. Yəni bütün bu tikinti işləri sizin gözünüzün qabağında olub və bu, doğrudan da, tarixi hadisədir. Cəmi 2 ay ərzində kəndin bir hissəsi bərpa edildi, birinci mərhələdə 50 ev, məktəb, tarixi Şuşa məscidinin bənzəri olan məscid tikilib, Horadizdən Cocuq Mərcanlıya yol çəkilib. Növbəti mərhələdə təqribən 100 əlavə ev, – bəlkə ondan da çox, – tibb məntəqəsi tikiləcək və iş yerlərinin yaradılması ilə bağlı əlavə tədbirlər görüləcəkdir. Bax, Cocuq Mərcanlı kəndinin tarixi bundan ibarətdir, bu, doğrudan da, şanlı tarixdir. İşğaldan əziyyət çəkən kənd bərpa olunubdur. Azərbaycan öz torpaqlarının bir hissəsini işğalçılardan azad etdi. Bu, doğrudan da, tarixi hadisədir və əminəm ki, Cocuq Mərcanlı kəndinin gələcək həyatı uğurlu olacaq, xoşbəxt olacaq və kənd sakinləri buraya qayıdandan sonra həyat daha da canlanacaqdır”.\nMəcburi köçkünlərin sosial müdafiəsinin gücləndirilməsi sahəsində aparılan genişmiqyaslı işlərin davam etdirilməsi bu kateqoriyadan olan insanlar tərəfindən yüksək qiymətləndirilir. Xatırladaq ki, həmin kateqoriyadan olan vətəndaşların sosial müdafiəsinin gücləndirilməsi, yaşayış şəraitinin yaxşılaşdırılması ilə bağlı ardıcıl və məqsədyönlü tədbirlər həyata keçirən Prezident İlham Əliyev tərəfindən 2003-2017-ci illərdə 55 fərman və sərəncam verilib. 2001-2016-cı illərdə 95 qəsəbə salınıb, 151 məktəb, 58 mədəniyyət müəssisəsi, 59 səhiyyə ocağı və digər infrastruktur obyektləri tikilib.\nCocuq Mərcanlı qaçqın və məcburi köçkünlər üçün inşa edilən sayca 96-cı, məcburi köçkünlərin öz yurdlarına qaytarıldığı ilk yaşayış məskəni kimi tarixə düşüb. Qeyd edək ki, Cocuq Mərcanlı kəndində hazırda 400 ev təsərrüfatı, 1428 sakin qeydiyyatdadır. Kəndin əhalisinin əksəriyyəti yığcam şəkildə Biləsuvar rayonu ərazisində salınmış məcburi köçkün qəsəbələrində məskunlaşıb. Respublikanın 17 şəhər və rayonunda müvəqqəti yaşayan həmin ailələrdən 250-dən çoxu müraciət edərək öz yurdlarına qayıtmaq arzusunda olduqlarını bildiriblər.\nPrezident İlham Əliyevə Cocuq Mərcanlı kəndinə səfəri çərçivəsində Azərbaycanda qaçqın və məcburi köçkünlərin sosial problemlərinin həlli üçün son 23 ildə görülən işlər barədə də məlumat verilib. Bildirilib ki, 6 milyard manatdan çox vəsait sərf olunub. Ümumilikdə indiyədək 95 müasir qəsəbə və çoxmərtəbəli binalardan ibarət yaşayış kompleksi salınıb. Bunun da 95 faizi son 13 ildə inşa edilib. Görülən işlər nəticəsində 50 min ailənin və ya 250 min nəfər qaçqın və məcburi köçkünün mənzil şəraiti yaxşılaşdırılıb. Hazırda 80 min ailə və ya 340 min məcburi köçkünün mənzil şəraitinin yaxşılaşdırılmasına ehtiyac var. Bu il Tərtər rayonunda 1170 məcburi köçkün ailəsi üçün dördmərtəbəli 34 yaşayış binasının tikintisinin başa çatdırılması nəzərdə tutulur. Artıq Abşeron rayonunun Masazır və Ramana qəsəbələrində yaşayış binalarının tikintisinə başlanılıb, Azərbaycanın Birinci vitse-prezidenti Mehriban Əliyevanın iştirakı ilə Qaradağ rayonunda 1026 məcburi köçkün ailəsi üçün yeni yaşayış kompleksinin təməli qoyulub.\nCocuq Mərcanlı kəndinin bərpası həm də Ermənistana, onun havadarlarına bir xəbərdarlıqdır. Yəni, bu, o deməkdir ki, dövlətimiz təcavüzkar ölkənin işğalçılıq siyasəti ilə heç vaxt barışmayacaq, ərazilərinin tapdaq altında qalması ilə razılaşmayacaq, torpaqlarının azad edilməsi üçün bütün vasitələrdən istifadə edəcək. Digər tərəfdən işğaldan azad edilən ərazilərimizdə infrastrukturun yeniləşdirilməsi, vətəndaşlarımız üçün evlərin tikilməsi, təhlükəsiz həyat şəraitinin təmin edilməsi onu göstərir ki, ölkə Prezidenti cənab İlham Əliyev tərəfindən xalq qarşısında götürülən öhdəliklər məsuliyyətlə yerinə yetirilir, dövlətimiz işğal faktı ilə barışmır, əhalinin doğma yurd-yuvalarına qayıdışı üçün beynəlxalq hüquq normalarına söykənilərək respublikamızın ərazi bütövlüyünün və suverenliyinin təmin edilməsi missiyası əzmlə həyata keçirilir.\nMoskvada MDB İqtisadi Şurasının 78-ci iclası keçirilib15.06.2018 02:54\n“TANAP yalnız Avrasiya deyil, bütün dünyada həyata keçirilən ən nəhəng layihədir”15.06.2018 02:11\nDağlıq Qarabağ münaqişəsi Azərbaycanın ərazi bütövlüyü əsasında həll ediləcək15.06.2018 02:10\nTANAP qarşıdakı illərdə digər mühüm təşəbbüslərin reallaşmasına zəmin hazırlayacaq15.06.2018 02:10\nTANAP Türkiyə və Azərbaycanın birgə qələbəsidir15.06.2018 02:08\nTANAP layihəsinin reallaşması Azərbaycanın daha bir uğurudur15.06.2018 02:07\nAzərbaycan qazı Avropa bazarlarına yol açır15.06.2018 02:06\nMərkəzi Bank uçot dərəcəsini 11 faizdən 10 faizə endirib15.06.2018 02:04\nBirjalarda neft ucuzlaşır15.06.2018 01:29\nBu il 13 ixrac missiyasının təşkili nəzərdə tutulur14.06.2018 19:14\n02:59Moskvada futbol üzrə dünya çempionatının təntənəli açılış mərasimi keçirilib\n02:56Yeni Azərbaycan Partiyasının təşkilatçılığı ilə Milli Qurtuluş Gününə həsr olunan tədbir keçirilib\n02:56Dövlət Statistika Komitəsində Milli Qurtuluş Günü qeyd olunub\n02:55Filadelfiyada Cümhuriyyətin 100 illiyi ilə əlaqədar Azərbaycan bayrağı ucaldılıb\n02:55Beynəlxalq Sərgilər Bürosunun baş katibi: Bakı “Ekspo 2025” Ümumdünya Sərgisi üçün çox yaxşı namizəddir\n02:54Parisdə Bakının “Ekspo 2025”ə ev sahibliyinə namizədliyi ilə bağlı mətbuat konfransı keçirilib\n02:54Moskvada MDB İqtisadi Şurasının 78-ci iclası keçirilib\n02:53Azərbaycanın Baş naziri Parisdə Fransa Prezidentinin diplomatik müşaviri ilə görüşüb\n02:52Heydər Əliyev Fondunun vitse-prezidenti Leyla Əliyevanın təşəbbüsü ilə Kaluqa vilayətində tələbələrin “Turizm toplantısı” turniri keçirilib\n02:49Azərbaycan və Qazaxıstan bütün beynəlxalq tədbirlərdə bir-birini dəstəkləyir\n02:48Milli Qurtuluş Günü ədliyyə orqanlarında qeyd olunub\n02:48XİN: Qondarma Dağlıq Qarabağ rejiminin “sənədi”nin BMT-də yayılması xəbəri yalan və cəfəngiyyatdır\n02:47Naxçıvanda Milli Qurtuluş Günü qeyd olunub\n02:46Qurtuluşdan başlayan tərəqqi və yüksəliş sonrakı dövrdə Azərbaycanın müstəqil dövlət kimi sürətli inkişafını təmin etdi\n02:44Heydər Əliyev və azərbaycançılıq məfkurəsi\n02:44M.V.Lomonosov adına Moskva Dövlət Universitetinin Bakı filialı iş yerlərinə sənədlərin qəbulunu elan edir\n02:40Gömrük Komitəsi ilə FAO arasında beynəlxalq təcrübənin ölkədə tətbiqi müzakirə olunub\n02:38Dünya Bankı ilə ədliyyə sahəsində birgə layihələr uğurla həyata keçirilir\n02:37Azərbaycanın bugünkü simasını yaradan şəxsiyyət\n02:35Statistika Komitəsinin “Qurtuluşdan tərəqqiyə” adlı xüsusi nəşri işıq üzü görüb\n02:34Bakı Beynəlxalq Multikulturalizm Mərkəzində Milli Qurtuluş Günü qeyd olunub\n02:33Milli dövlətçiliyimizin xilaskarı\n02:20Heydər Əliyevin dövlət quruculuğunun əsas prinsipləri\n02:19Nizami Gəncəvi Beynəlxalq Mərkəzi əlaqələrini genişləndirir\n02:17Azərbaycan Respublikası Nazirlər Kabinetinin Qərarı\n02:14Azərbaycan Respublikası Nazirlər Kabinetinin Qərarı\n02:12Azərbaycan Respublikası Nazirlər Kabinetinin Qərarı\n02:11“TANAP yalnız Avrasiya deyil, bütün dünyada həyata keçirilən ən nəhəng layihədir”\n02:10Dağlıq Qarabağ münaqişəsi Azərbaycanın ərazi bütövlüyü əsasında həll ediləcək\n02:10TANAP qarşıdakı illərdə digər mühüm təşəbbüslərin reallaşmasına zəmin hazırlayacaq


“Beynəlxalq hüquq, tarixi həqiqət bizim tərəfimizdədir”\naccess_time06/06/2020 15:35 folder_openSiyasət\n“Ermənilər dəfələrə hiyləgərlik edərək Azərbaycan torpaqlarını işğal ediblər, qətllər törədiblər”\n“Müxtəlif metodlardan istifadə edərək Qarabağı Azərbaycandan ayırmağa çalışırlar. Azərbaycan heç zaman buna imkan verməyəcək”\n"Bu gün Ermənistan dünyada monoetnik və təcavüzkar dövlət kimi tanınır. Orada yaşayan digər bütün xalqlara qarşı dözümsüz münasibət var".\nBu sözləri Sherg.aza millət vəkili Ceyhun Məmmədov deyib.\nPrezidentin haqlı olaraq AŞPA-nın saxta anti-Azərbaycan siyasət yeritməsini sərt tənqid etdiyini vurğulayan deputat deyib ki, bu kimi yanaşmanın Azərbaycanla bağlı hesabatlarda açıq büruzə verdiyininin də dəfələrlə şahidi olub.\nErmənistanın terror dövləti olduğunu vurğulayan deputat qeyd edib ki, ermənilər ötən əsrdə Azərbaycan xalqına qarşı bir neçə dəfə soyqırım törədiblər və bu gün də bu siyasəti davam etdirirlər:\n"Hakimiyyətə də çox vaxt bu cür yollarla gəliblər. Hətta öz ölkələrinin rəhbərlərini belə qətlə yetiriblər. Buna baxmayaraq Avropa Şurası Ermənistanın bu siyasəti ilə bağlı qəti mövqe nümayiş etdirmir".\nÖtən əsrin 80-ci illərində ermənilərin Ermənistanda yaşayan bütün azərbaycanlıları oradan deportasiya etdiklərini xatırladan C.Məmmədov\ndeyib ki, onlar Dağlıq Qarabağı işğal edərək Xocalı soyqırımını törədiblər. Bu, erməni vəhşiliyinin göstəricisidir. Bütün bunlar Avropa Şurasının gözü qarşısında baş verir. Ancaq niyə reaksiya verilmir?\nBu gün beynəlxalq hüquq, tarixi həqiqət bizim tərəfimizdədir. Ermənilər dəfələrə hiyləgərlik edərək Azərbaycan torpaqlarını işğal ediblər, qətllər törədiblər. Bu gün də müxtəlif metodlardan istifadə edərək Qarabağı Azərbaycandan ayırmağa çalışırlar.\nTəəssüfki bu gün dünyada ikili standartlar hökm sürür. Avropa Şurasının Azərbaycana qərəzli münasibəti birinci dəfə deyil müşahidə olunur. Dəfələrlə Azərbaycana qarşı ədalətsiz münasibət nümayiş etdirib, haqsız ola-ola Ermənistanı dəstəkləyiblər və bunu bütün dünyanın gözü görə-görə ediblər".\nAvropa Şurasının Parlament Assambleyasının ikiüzlü siyasət yeritdiyini vurğulayan millət vəkili deyib ki, bu qurum erməni lobbsinin təsiri altında fəaliyyət göstərir:\n"Bütün beynəlxalq qurumlar Dağlıq Qarabağda keçirilən "seçki"ni pislədi, təkcə bu qurumdan başqa. Bu məsələ özü-özlüyündə bir çox mətləblərdən xəbər verir. Bu gün bir sıra ölkələrdə polislərin vətəndaşlara sərt münasibətini açıq görürük. Döyürlər, gözlərini çıxarırlar, qətlə yetirirlər. Prezident İlham Əliyevin də qeyd etdiyi kimi, Bu məsələyə heç bir beynəlxalq qurum reaksiya vermir. Ancaq Azərbaycanda kiçik bir hadisə olan kimi böyüdürlər, Azərbaycanı sərt tənqid edirlər".


26 dekabr 1991-ci ildə Hindistan Azərbaycanın dövlət müstəqilliyini tanımışdır. İki ölkə arasında diplomatik əlaqələr 28 fevral 1992-ci ildə qurulmuşdur.\nHindistanın Azərbaycanda səfirliyi 1999-cu ilin martında, Azərbaycanın Hindistanda Səfirliyi 2004-cü ilin oktyabrında açılmışdır.\n28 iyul 2015-ci ildə Azərbaycan Prezidenti İlham Əliyev Hindistanın keçmiş prezidenti, görkəmli dövlət və elm xadimi Abdul Kalamın vəfatı ilə əlaqədar Hindistan prezidenti Pranab Mukherjee başsağlığı verimişdir.\n22 yanvar 2016-cı ildə Hindistanın milli bayramı – Respublika günü münasibətilə Azərbaycan Respublikasının Prezidenti cənab İlham Əliyev Hindistan Prezidenti Pranab Mukherciyə təbrik məktubu ünvanlamışdır.\n21 iyun 2016-cı ildə Azərbaycan Respublikasının Prezidenti cənab İlham Əliyev Azərbaycanın milli bayramı – Respublika günü ilə əlaqədar təbrikinə görə Hindistanın Prezidenti Pranab Mukherciyə minnətdarlıq məktubu ünvanlamışdır.\nHindistan Prezidenti Sarvepalli Radhakrişnan 1956-cı ildə, Baş nazir Cəvarhərləl Nehru 1961-ci ildə Azərbaycana səfər etmişlər.\nFevral 1998-ci ildə Hindistan xarici işlər nazirinin siyasi məsələlər üzrə müavini N.Dayal və xarici işlər nazirliyinin katibi A.Sen Bakıya səfər etmişdir.\n14 sentyabr 1999-cu ildə Asiyada Qarşılıqlı Əməkdaşlıq və İnam Müşavirəsinə üzv ölkələrin xarici işlər nazirlərinin Almatıda görüşü çərçivəsində Azərbaycan xarici işlər naziri T.Zülfüqarov hindistanli həmkarı C.Sinqhlə görüşmüşdür.\n17-19 oktyabr 2001-ci ildə və 4-6 dekabr 2003-cü ildə Hindistan xarici işlər nazirinin müavini R.M.Abhyankar Azərbaycana səfər etmişdir.\n9-10 iyun 2005-ci ildə Hindistanın neft və təbii qaz naziri Mani Şankar Aiyar Bakı 12-ci Xəzər Neft-Qaz Sərgi və Konfransında iştirak etmiş, Azərbaycan Prezidenti cənab İlham Əliyev tərəfindən qəbul edilmişdir.\n9-12 yanvar 2006-cı ildə Hindistanın Maliyyə Nazirinin dəvəti ilə Azərbaycanın Maliyyə naziri Ə.Ələkbərov Hindistana səfər etmişdir\n10-12 aprel 2007-ci ildə Hindistanın Ticarət üzrə Dövlət Naziri C.Rameş Azərbaycana səfər etmişdir.\n16 noyabr 2009-cu ildə Ekologiya və təbii sərvətlər naziri H.Bağırov Ticari, iqtisadi, elmi və texnoloji əməkdaşlıq üzrə Azərbaycan-Hindistan Hökumətlərarası Komissiyasının ilk iclası ilə əlaqədar Hindistana səfər etmişdir.\n1-5 dekabr 2009-cu ildə Azərbaycan xarici işlər nazirinin müavini V.Sadıqov Azərbaycanın diplomatik xidmətinin 90 illik yubileyi münasibəti ilə Hindistanda təşkil edilmiş “Azərbaycan və Hindistan: müasir dövrdə əməkdaşlıq imkanları” konfransında iştirak etmişdir.\n16-18 iyun 2011-ci ildə Azərbaycan Respublikasının İnsan hüquqları üzrə müvəkkilinin (Ombudsman) keçirdiyi Azərbaycanın dövlət müstəqilliyinin 20-ci ildönümünə həsr olunmuş “Milli azlıqlar və miqrantların mədəni hüquqları: hüquqi aspektlər və implementasiya” 9-cu Beynəlxalq konfransda Hindistan İnsan Hüquqları Milli Komissiysının üzvü B.C. Patel və Hindistan Uşaq Hüquqları Milli Komissiyasının üzvü D.Dikşit iştirak etmişlər.\n24-25 iyun 2011-ci ildə Azərbaycan Respublikasının Prezidenti yanında Dövlət Qulluğu Məsələləri üzrə Komissiyası tərəfindən keçirilən dövlət qulluğuna qəbulda şəffaflığın artırılması haqda seminarda Hindistanın Dövlət Qulluğu Komissiyasının (UPSC) üzvü Nirbhay Şarma iştirak etmişdir.\n19-22 fevral 2012-ci ildə Hindistan Sənaye Konfederasiyasının nümayəndə heyəti Azərbaycan-Hindistan biznes forumunda iştirak etmişdir.\n25-30 iyun 2012-ci ildə Hindistanın Gənclər və İdman naziri A.Maken Azərbaycan Gənclər və İdman nazirinin dəvətilə Beynəlxalq İpək Yolu Konfransında iştirak etmək məqsədilə Azərbaycana səfər etmişdir.\nAzərbaycanın Sənaye və energetika naziri N.Əliyev Hindistanın Yeni və bərpaolunan enerji nazirinin dəvətilə 9-10 oktyabr 2012-ci ildə Nyu Dehlidə keçirilən Enerji üzrə Beynəlxalq Seminarda iştirak etmişdir.\n6-9 noyabr 2012-ci ildə Hindistanın Rabitə və informasiya texnologiyaları naziri Kapil Sibal Bakı İnternet İdarəçilik Forumunda iştirak etmiş, səfər zamanı Prezident İ.Əliyev onu qəbul etmişdir.\n14 mart 2013-cü ildə Hindistanın İş adamları Konfederasiyasının AZPROMO ilə birgə təşkil etdiyi Azərbaycan-Hindistan biznes forumu keçirilmişdir.\n4-5 aprel 2013-cü ildə Azərbaycanın Ədliyyə naziri F.Məmmədov Hindistana rəsmi səfər etmiş, Hindistanın Xarici işlər üzrə dövlət naziri E.Ahamed, Daxili işlər naziri S.Shinde və Ədliyyə naziri A. Kumar ilə görüşmüş, 3 saziş imzalanmışdır. Nazir F.Məmmədov 8-9 aprel 2013-cü ildə Beynəlxalq Antikorrupsiya Orqanları Assosiasiyasının Vitse-prezidenti qismində İcraiyyə Komitəsinin iclasında iştirak etmişdir.\n2-5 may 2013-cü ildə Azərbaycanın Maliyyə naziri S. Şərifov Asiya İnkişaf Bankının İdarə heyətinin 46-cı illik iclasında iştirak məqsədilə Hindistana səfər etmişdir\n2-5 may 2013-cü ildə Xarici işlər naziri E.Məmmədyarov Hindistana rəsmi səfər etmiş, Hindistanın Vitse-prezidenti H.Ansari və Xarici işlər naziri S.Xurşid ilə görüşmüş, həmkarı ilə Xarici işlər nazirlikləri arasında əməkdaşlıq haqqında Protokolu imzalamışdır.\n24-25 may 2013-cü ildə Hindistan parlamentinin Aşağı və Yuxarı palatalarının nümayəndə heyəti Bakıda keçirilən Ümumdünya Bankı və Beynəlxalq Valyuta Fondunun 10-cu illik konfransında iştirak etmişdir.\n24-25 iyun 2013-cü ildə Hindistanın Ticarət və sənaye nazirliyinin idarə rəisi R.Kaporun rəhbərlik etdiyi nümayəndə heyəti Şimal-Cənub beynəlxalq nəqliyyat dəhlizi üzrə koordinasiya şurasının Bakıda keçirilmiş 5-ci iclasında iştirak etmişdir.\n6-10 oktyabr 2013-cü ildə Hindistan parlamentinin nümayəndə heyəti Vətəndaş Cəmiyyətinin İnkişafına Yardım Assosiasiyasının dəvəti ilə Azərbaycanda keçirilən Prezident seçkilərində müşahidəçi qismində iştirak etmişlər.\n12-15 yanvar 2014-cü ildə Energetika naziri N.Əliyev Milli Neft və Təbii Qaz Korparasiyasının (ONGC) təşkilatçılığı, Neft və təbii qaz nazirliyinin dəstəyilə Nyu Dehlidə keçirilmiş PETROTECH-2014, XI Beynəlxalq Neft və Qaz Konfransı və Sərgisində iştirak etmişdir.\n7-9 fevral 2014-cü ildə Ailə, Qadın və Uşaq Problemləri üzrə Dövlət Komitəsinin sədri H.Hüseynovanın rəhbərlik etdiyi nümayəndə heyəti Banqalorda 6-cı Beynəlxalq Qadınlar Konfransında iştirak etmişdir.\n24-25 fevral 2014-cü ildə Ekologiya və təbii sərvətlər naziri H.Bağırov Azərbaycan-Hindistan Hökumətlərarası Komissiyasının 3-cü iclası ilə əlaqədar Hindistana səfər etmişdir.\n11-12 sentyabr 2014-cü ildə Hindistanın Dövlət Qulluğu Komissiyasının (UPSC) üzvü professor D. R. Suiemlieh Bakıda keçirilən "Dövlət qulluqçularının potensialının inkişafı vasitəsilə dövlət qulluğunun səmərəliliyinin artırılması" Beynəlxalq konfransında iştirak etmişdir.\n22-25 sentyabr 2014-cü ildə Dehlidə keçirilmiş “III Beynəlxalq türk sənətləri, tarixi və folkloru konqresi”ndə iştirak məqsədilə ölkəyə səfər edən Milli Məclisin üzvü, Azərbaycan-Hindistan Parlamentlərarası Dostluq Qrupunun üzvü Q.Paşayeva Hindistan Milli Konqres partiyasının prezidenti Sonia Qandi, Parlamentin protokol xidmətinin rəisi U.S.Saksena ilə görüşmüşdür.\n2-3 oktyabr 2014-cü ildə keçirilmiş 4-cü Bakı Beynəlxalq Humanitar Forumunda Hindistanın Fövqəladə hallar üzrə Milli Xidmətinin əməkdaşı M.Əhməd, Xaricdə İnfrastrukturların İnşası Birliyinin sədri V.B.Soni, Aalami Urdu xidmətinin Baş redaktoru M.Əhməd, İndira Qandi adına Milli Mədəniyyət Mərkəzinin tədqiqatçısı K.Tripati iştirak etmişdir.\n13 aprel 2015-ci ildə İ.Hacıyev Hindistan XİN-in Avrasiya idarəsinin rəisi Şambu S.Kumaranla Nazirlikdə görüşmüş, Hindistan Xarici İşlər Naziri Suşma Svaracın Azərbaycana səfəri, Hindistan Parlamentində Azərbaycanla dostluq qrupunun yaradılması və digər məsələləri müzakirə etmişdir.\n15 aprel 2015-ci ildə Səfir Hindistan Parlamentinin Yuxarı Palatasının üzvü keçmiş Ədliyyə naziri Aşvani Kumarı onun xahişi ilə Səfirlikdə qəbul etmişdir.\n2-5 may 2015-ci ildə Bakıda keçirilmiş AİB Rəhbərlər Şurasının 48-ci illik Toplantısında Hindistanın Maliyyə naziri Arun Ceytli iştirak etmişdir.\nAzərbaycan-Hindistan parlametlərarası dostluq qrupu 5 dekabr 2000-ci ildən fəaliyyət göstərir, qrupun rəhbəri Millət vəkili Zeynəb Yəhya qızı Xanlarovadır.\nXİN-lərarası məsləhətləşmələrin xronologiyası:\n15 mart 2007-ci ildə Azərbaycan Xarici İşlər Nazirinin müavini Xələf Xələfov Nyu-Dehlidə Azərbaycan–Hindistan XİN-lərarası siyasi məsləhətləşmələrində iştirak etmişdir.\n22-24 sentyabr 2011-ci ildə Hindistan Xarici İşlər Nazirliyinin Şərq ölkələri üzrə dövlət katibi Sancay Sinqh (Sanjay Singh) Bakıda keçirilən növbəti XİN-lərarası siyasi məsləhətləşmələrdə iştirak etmişdir.\n28 iyul 2016-cı ildə Hindistan Xarici işlər nazirinin müavini xanım Sucata Mehta Azərbaycan və Hindistan Xarici işlər nazirlikləri arasında siyasi məsləhətləşmələrdə iştirak etmiş, Xarici işlər naziri E.Məmmədyarov, nazir müavini X.Xələfovla görüşmüş, ikitərəfli və beynəlxalq məsələlər üzrə fikir mübadiləsi aparılmışdır.\n2015-ci ilin yanvar-dekabr ayları ərzində Azərbaycanın Hindistanla ticarət dövriyyəsi $ 305,04 milyon olmuşdur.\nMart 2013-ci ildə Hindistanın ONGC Videsh şirkəti neft sahəsində $ 1 milyard dəyərində Azəri-Çıraq-Günəşli səhmlərinin 2,72% və Bakı-Tbilisi-Ceyhan boru xətti layihəsinin səhmlərini 2.36% almışdır.\n15-16 oktyabr 2014-cü ildə Bakıda keçirilmiş “Bakı-Tbilisi-Qars dəmir yolu xətti – İpək Yolu dəhlizinin inkişafında yeni imkanlar” beynəlxalq konfransda Hindistanın Yol Nəqliyyatı nazirliyinin İdarə rəisi V.Çhibber, Gəmiçilik Nazirliyinin nəzdində fəaliyyət göstərən Hindistan Liman Assosiasiyasının İcraçı direktoru J.Rao, Dəmir Yolları nazirliyinin İcraçı direktoru P.Dudeca, tədqiqatçı N.D.Kundu iştirak etmişdir\n3 noyabr 2014-cü ildə Azərbaycan Dövlət Neft Şirkəti ilə GAIL India şirkəti arasında qazın istismarı barədə anlaşma memorandumu imzalanmışdır.\n12 iyun 2015-ci ildə Mumbayda Hindistan Yük Daşımaları Federasiyaları Assosiasiyasının təşkilatçılığı, Hindistan Ticarət və Sənaye Nazirliyinin dəstəyi ilə Beynəlxalq Şimal-Cənub Nəqliyyat Dəhlizi ölkələrinin iştirakı ilə keçirilən konfransda Azərbaycan Nəqliyyat Nazirliyinin sektor müdiri Əli Qasımov iştirak etmişdir.\n19-20 avqust 2015-ci ildə Nyu Dehlidə keçirilmiş Şimal-Cənub Nəqliyyat Dəhlizinə üzv ölkələrin Ekspertlər Komitəsinin 7-ci iclası və 21 avqust 2015-ci ildə Əlaqələndirmə Şurasının 6-cı iclasında Azərbaycan Dəmiryolları QSC-nin Marketinq və tarif şobəsinin bölmə rəisi E.Əsədov və Azərbaycan Dövlət Gömrük Komitəsinin Gömrük nəzarətinin təşkili Baş idarəsinin inspektoru F.Vəliyev iştirak etmişlər.\n14 iyun 2016-ildə BMT-nin Baş Assambleyasında səsvermədə BMT-nin İqtisadi və Sosial Şurasının (ECOSOC) 2017-2019-cu illərdə üzvü seçilmiş Azərbaycanın namizədliyini dəstəklədiyinə görə Hindistan hökumətinə minnətdarlıq bildirilmişdir.\n“Azərbaycan Dəmir Yolları” QSC-nin “ADY Express” şirkətinin nümayəndələri F.Kərimov və K.Axundov, Dövlət Gömrük Komitəsinin Xarici Əlaqələr idarəsinin ikitərəfli gömrük əməkdaşlığı şöbəsinin müdiri E.Qulamov, səfirliyin attaşesi G.Hacıyeva 22-23 sentyabr 2016-cı ildə Mumbayda Şimal-Cənub Beynəlxalq Nəqliyyat Dəhlizinə həsr olunmuş konfrans və Gömrük orqanlarının dördtərəfli görüşündə iştirak etmişlər.\n19 oktyabr 2016-cı ildə Səfir İ.Hacıyev MDB-Hindistan işgüzar əlaqələrinə həsr olunmuş interaktiv iclasda iştirak etmiş, Azərbaycanın son illərdə siyasi, iqtisadi sahələrdə əldə etdiyi nailiyyətlər, enerji və infrastruktur layihələri, Azərbaycan-Hindistan əlaqələri, Ermənistan-Azərbaycan Dağlıq Qarabağ münaqişəsi barədə məlumat vermişdir.\nHökumətlərarası Komissiyaların iclaslarının xronologiyası:\nTicari, iqtisadi, elmi və texnoloji əməkdaşlıq üzrə Azərbaycan-Hindistan Hökumətlərarası Komissiyasının ilk iclası Ekologiya və təbii sərvətlər naziri H.Bağırovun və Hindistan Ticarət və Sənaye üzrə Dövlət naziri C.Sindiyanın həmsədrliyi ilə 16 noyabr 2009-cu ildə Nyu Dehlidə keçirilmişdir.\nKomissiyanın 2-ci iclası Ekologiya və təbii sərvətlər naziri H.Bağırovun və Hindistan Ticarət və Sənaye üzrə Dövlət naziri C.Sindiyanın həmsədrliyi ilə 16 aprel 2012-ci ildə Bakıda keçirilmişdir. C.Sindiya Azərbaycan Respublikasının Prezidenti İlham Əliyev tərəfindən qəbul edilmişdir.\nKomissiyanın 3-cü iclası Ekologiya və təbii sərvətlər naziri H.Bağırovun və Hindistan Ticarət və Sənaye üzrə Dövlət naziri S.Natçiappanın həmsədrliyi ilə 24-25 fevral 2014-cü ildə Nyu Dehlidə keçirilmişdir.\n25-26 oktyabr 2016-cı ildə Bakıda Ticari, iqtisadi, elmi və texnoloji əməkdaşlıq üzrə Azərbaycan-Hindistan Hökumətlərarası Komissiyasının 4-cü iclası keçirilmişdir. Hindistanın Ticarət və Sənaye Nazirliyinin idarə rəisi Sunil Kumar iclasda iştirak etmişdir.\nBirgə layihə və tədbirlər:\nHindistanın karnatik musiqi ifaçısı Vasumati Badrinatan (Vasumathi Badrinathan) 2009-cu ildə Bakıda keçirilən Beynəlxalq Muğam Festivalında və Bakı Cazz Festivalında iştirak etmişdir. O, Azərbaycanın tanınmış Bakustik Cazz qrupu ilə duet ifa etmişdir.\nNivedita Das Kundu 3-12 iyul 2009-cu ildə ADA-ın Bakı Yay Enerji Məktəbində iştirak etmişdir.\nOktyabr 2010-cu ildən Azərbaycan Dillər Universitetində hind dili tədris olunmağa başlamışdır.\n14-21- mart 2011-ci ildə Kəlkütədən hind musqisinin ifaçısı İ.Mukherci Bakı İkinci Beynəlxalq Muğam festivalında iştirak etmişdir.\n6 may 2011-ci ildə Nizami adına Ədəbiyyat institutunda Rabindranat Taqorun 150 illiyinə həsr olunmuş elmi seminar keçirilmişdir.\n16 yanvar 2012-ci ildə Camia Milliyə İslamiyyə Universitetində Azərbaycanı təqdimetmə tədbiri keçirilmişdir.\nAzərbaycanın qədim musiqi alətləri ansamblı 2-5 fevral 2012-ci ildə Hindistanın Kolkata şəhərində keçirilmiş 2-ci Beynəlxalq Sufi Festivalında iştirak etmişdir.\n15 fevral 2012-ci ildə İdarəetmə Texnologiyaları İnstitutunda Azərbaycanı təqdimetmə tədbiri keçirilmişdir.\n9 may 2012-ci ildə Taqor Beynəlxalq Məktəbində Ulu Öndərin ad gününə həsr edilmiş “Mən Azərbaycan haqqında nə bilirəm?” müsabiqəsi keçirilmişdir.\n26 iyun – 2 iyul 2012-ci ildə Azərbaycan Gənclər və İdman Nazirliyinin dəvəti ilə on bir hindistanlı gəncdən ibarət nümayəndə heyəti Azərbaycana səfər etmişdir. Səfər Azərbaycanla Hindistan arasında diplomatik əlaqələrin qurulmasının 20 illiyi çərçivəsində təşkil olunmuşdur.\nP.Vaişnav 7-20 iyul 2012-ci ildə ADA-ın Bakı Yay Enerji Məktəbində iştirak etmişdir.\nDurdarşan yayın şirkətinin Baş direktoru S.M. Xan (S.M.Khan), Hindistan Mədəni Əlaqələr Şurasının Vitse-prezidenti S.S.Mehdi və Mumbay universitetinin (University of Mumbai) professoru, musiqiçi V.Badrinatan 4-5 oktyabr 2012-ci ildə Bakıda təşkil olunmuş 2-ci Beynəlxalq Humanitar Forumda iştirak etmişlər.\n5-7 noyabr 2012-ci ildə Cəvharləl Nehru Universitetində (Jawaharlal Nehru University) Səfirlik və Universitin birgə təşkilatçılığı ilə “İpək Yoluna Qayıdış -Hindistan və İpək Yolu regionları: mədəni əlaqələr, müasir çağirişlar” adlı Beynəlxalq Sərgi və Konfrans keçirilmişdir.\n29 noyanbr - 1 dekabr 2012-ci ildə Nyu Dehlidə İndira Qandi Milli Mədəniyyət Mərkəzində dahi Azərbaycan şairi və mütəfəkkiri Nizami Gəncəvinin 870 illik yubileyinə həsr olunmuş Konfrans və Sərgi keçirilmişdir.\nAzərbaycanla Hindistan arasında diplomatik əlaqələrin qurulmasının 20 illiyinə həsr olunmuş tədbirlər çərçivəsində Səfirlik və Hindistanın Mədəni Əlaqələr Şurasının birgə təşkilatçılığı ilə Azərbaycanın əməkdar artisti Əşrəf Heybətovun “Azərbaycan rəngləri” adlı sərgisi 7-13 dekabr 2012-ci ildə ilə Nyu Dehlidə keçirilmişdir.\n1-20 yanvar 2013-cü ildə Hindistanın Nyu Dehli və Caypur (Jaipur) şəhərlərində keçirilmiş 15-ci Beynəlxalq Teatr Festivalında Sumqayıt Dövlət Musiqili Dram Teatrı “Müsyö Jordan və Dərvişi-Məstəli Şah” tamaşasını səhnələşdirmişdir.\n15 yanvar 2013-cü ildə Hindistan İslam Mədəniyyət Mərkəzində Azərbaycanı təqdimetmə tədbiri keçirilmişdir.\n1-9 fevral 2013-cü ildə Səkinə İsmayılovanın rəhbərlik etdiyi musiqi dördlüyü Nyu Dehli və Kolkata şəhərlərində Hindistanın Mədəni Əlaqələr Şurasının təşkil etdiyi 3-cü Beynəlxalq Sufi festivalında iştirak etmişdir.\n19 fevral 2013-cü ildə IIMT Kolleclər Qrupunda Azərbaycanı təqdimetmə mərasimi keçirilmişdir.\n11-19 mart 2013-cü ildə Bakıda keçirilmiş Beynəlxalq Muğam Festivalında Hindistan klassik musiqisi, raqa ifaçısı Mita Pandit iştirak etmişdir.\nHindistan Gənclər və İdman Nazirliyinin dəvətilə iki ölkə gənclərinin əməkdaşlığı proqramı çərçivəsində 20-27 mart 2013-cü ildə Azərbaycan Gənclər və İdman nazirliyinin 20 nəfərdən ibarət nümayəndə heyəti Hindistanda səfərdə olmuşdur.\n4 aprel 2013-cü ildə Cəvaharləl Nehru Universitetinin Dil, Ədəbiyyat və Mədəniyyət tədris Mərkəzində Azərbaycanı təqdimetmə tədbiri keçirilmişdir.\n1 may 2013-cü Modern School of Delhi təhsil ocağında Ümummilli Lider Heydər Əliyevin anadan olmasının 90-cı ildönümünə həsr olunmuş “Mən Azərbaycan haqqında nə bilirəm?” inşa müsabiqəsi keçirilmişdir\n29 may – 1 iyun 2013-cü ildə Bakıda keçirilmiş 2-ci Ümumdünya Mədəniyyətlərarası Dialoq Forumunda Hindistan Mədəniyyət Nazirliyinin İdarə rəisi Rakesh Ranjan, Buddist Abidələrinin İnkişaf Şurasının sədri Arvind Alok, Bahai İbadət Evinin rəhbəri Shaheen Javid, İndira Qandi Milli Mədəniyyət Mərkəzinin Şifahi Mədəni İrsin Tədirisi bölməsinin rəhbəri Molly Kaushal iştirakı etmişlər.\n6-23 iyul 2013-cü ildə ADA-ın Bakı Yay Enerji Məktəbində Hindistanım ONGC Videsh Ltd. şirkətinin əməkdaşları Bora Kalyan və Jain Navnitt iştirakı təmin edilmişdir.\nCəvəharləl Nehru Universitetinin (Jawaharlal Nehru University) dissertantı Priti Vaişnav (Priti Vaishnav) Beynəlxalq İnkişafa Yardım İdarəsi (AİDA) tərəfindən həyata keçirilən “Qonaq elmi işçilərin mübadiləsi proqramı”çərçivəsində 2013-cü ilin 4-cü rübündə 3 aylıq tədqiqat proqramında iştirak etmişdir.\nHindistan Parlamentinin (Racya Sabha) üzvü Husain Dalvai 9 oktyabr 2013-cü ildə keçirilmiş prezident seçkilərində müşahidəçi qismində iştirak etmişdir.\n23-25 oktyabr 2013-cü ildə Cəvaharləl Nehru Universitetinin Dil, Ədəbiyyat və Mədəniyyət Tədrisi Mərkəzində fəaliyyət göstərən Rus dilinin Tədqiqi Mərkəzinin təşkil etdiyi “Folklor ənənələrindən keçmişə baxış” beynəlxalq konfransda Asiya Universitetinin rektoru professor Cəlil Nağıyev iştirak etmişdir.\n28 oktyabr-5 noyabr 2013-cü ildə Dövlət Neft Akademiyasının nəzdində fəaliyyət göstərən “Neftin, Qazın Geotexnoloji Problemləri və Kimya” Elmi tədqiqat İnstitutunda keçirilmiş ixtisasartırma kursunda Neft və Təbii Qaz Nazirliyinin nümayəndəsi Mohammad Ahmad Mallik iştirak etmişdir.\n31 oktyabr-1 noyabr 2013-cü ildə Bakıda keçirilmiş Üçüncü Beynəlxalq Humanitar Forumda Hindistanın sabiq səfirləri A.Saccanhar və R.Dayakar, Doordarshan Xəbər Agentliyinin Baş direktoru S.M.Xan və Mumbay universitetinin professoru, Hindistan klassik musiqi ifaçısı V.Badrinatan iştirak etmişlər.\n1-3 noyabr 2013-cü ildə Hindistanın Kalinqa Sənaye Texnologiyaları İnstitutu tərəfindən keçirilmiş İpək Yolu Ölkələri Universitetlərinin Konsorsiumunun 4-cü illik Konfransında Milli Məclisin üzvü, Müəllimlər İnstitutunun rektoru Aqiyə Naxçıvanlı, Azərbaycan Turizm İnstitutunun rektoru Cəfər Cəfərov, Azərbaycan Müəllimlər İnstitutunun Şamaxı filialının direktoru Tünzalə Yusifova iştirak etmişlər.\n4-6 dekabr 2013-cü ildə Fəridabadda keçirilmiş Yol hərəkəti təhlükəsizliyi üzrə işçi qrupunun iclasında DİN BDYPİ-nin şöbə rəisi K.Əliyev, Nəqliyyat Nazirliyinin Təhlükəsizlik şöbəsinin baş məsləhətçisi Nicat Mikayılov, Azəryolservis MMC şöbə müdiri Ş.Qoculu iştirak etmişlər.\n20-24 dekabr 2013-cü ildə səfir İ.Hacıyev Heydər Əliyev Fondunun dəstəyi ilə Pilar Xeyriyyə Cəmiyyətinin Qoada inşa etdiyi futbol meydançasının açılış mərasimində iştirak etmişdir.\n24 fevral-4 mart 2014-cü ildə Azərbaycan Dövlət Kukla Teatrından 5 nəfərlik qrup Hindistanda keçirilmiş “Ishara” Beynəlxalq Kukla Teatrı Festivalında iştirak etmişdir.\n8 may 2014-cü ildə Səfirlik Hindistanın Turizm və Səyahətin İdarəedilməsi İnstitutu ilə birgə Ümummilli Lider Heydər Əliyevin ad gününə həsr olunmuş “Mən Azərbaycan haqqında nə bilirəm?” inşa müsabiqəsi keçirmişdir.\nBeynəlxalq İnkişafa Yardım Agentliyi və Azərbaycan Dövlət Neft Akademiyasının “Neftin, Qazın Geotexnoloji Problemləri və Kimya” Elmi-Tədqiqat İnstitutunun 13-21 may 2014-cü ildə təşkil etdiyi “Neft mühəndisliyi və neftin emalı metodları üzrə innovasiyalar” mövzsunda 5-ci ixtisasartırma kursunda ONGC Videsh Ltd. Şirkətinin nümayəndəsi Racendra Prasad Cakmala iştirak etmişdir.\n2014-cü ilin 2-ci rübündə AİDA-nın Azərbaycanın qabaqcıl beyin mərkəzləri ilə birgə həyata keçirdiyi “Qonaq elmi işçilərin mübadiləsi proqramı”nda tədqiqatçı, elmlər doktoru Nivedita Das Kundu iştirak etmişdir.\nAzərbaycan Bəstəkarlar İttifaqı və Şəki İcra Hakimiyyəti tərəfindən Mədəniyyət və Turizm nazirliyinin dəstəyi ilə 1-5 iyul 2014-cü ildə keçirilmiş V Şəki “İpək yolu” Beynəlxalq Musiqi Festivalında Hindistan Sangit Natak Akademiyasının yaradıcı kollektivi iştirak etmişdir.\n27-30 oktyabr 2014-cü ildə ADA Universitetinin Tələbə Qəbulu şöbəsinin mütəxəssisi A.Hüseynovanın Hindistanın Jamia Millia Islamia universiteti, Delhi Public School, Dehli Universitetinin İqtisadiyyat fakültəsinin tələbələri, Hindistan Xarici Xidmət İnstitutunun idarə rəisi ilə görüşmüş, “Access Masters New Delhi” təhsil sərgisində iştirak etmişdir.\n11 noyabr 2014-cü ildə İ.Hacıyev Cəvaharləl Neru Universitetində təşkil olunmuş “Avrasiya ölkələrində siyasi və sosial-iqtisadi proseslər” konfransında iştirak və çıxış etmişdir.\n19-20 noyabr 2014-cü ildə Səfir və Azərbaycan Elmlər Akademiyasının fəlsəfə və hüquq institutunun əməkdaşı Elsevər Səmədov Mumbay Universitetinin Avrasiya Tədqiqat Mərkəzində təşkil olunmuş “Qafqaz regionu yeni qloballaşma dövründə: çağırışlar və yeni imkanlar” mövzusunda beynəlxalq seminarda iştirak və çıxış etmişlər.\n15 dekabr 2014-cü ildə Ümummilli Lider Heydər Əliyevin anım günü münasibətli Hindistanın “News behind the News” jurnalında məqalə dərc edilmişdir.\n16 dekabr 2014-cü ildə Hindistanın Beynəlxalq Tədbirlər Mərkəzində səfirlik tərəfindən hazırlanmış “Azərbaycan” kitabının təqdimetmə mərasimi təşkil edilmişdir.\n12 yanvar 2015-ci ildə Hindistanın “News behind the News” jurnalında 20 Yanvar Faciəsi ilə bağlı məqalə dərc edilmişdir.\nI.Hacıyev 14-18 yanvar 2015-ci ildə Racastanın paytaxtı Caypur şəhərində keçirilən Tərəfdaşlıq Sammiti 2015 “Yeni reallıqda birgə tərəfdaşlıq” mövzusunda keçirilən tədbirdə iştirak və çıxış etmişdir.\n15 yanvar 2015-ci ildə Səfirlik JBM Global məktəbdə 20 yanvar faciəsinin 25-ci ildönümünə həsr edilmiş tədbir keçirmiş, iştirakçılar arasında ədəbiyyat və DVD yaymışdır.\n21 yanvar 2015-ci ildə Azərbaycanın xalq artisti Alim Qasımov və əməkdar artist Fərqanə Qasımova Caypurda keçirilmiş “Caypur” ədəbi festivalında konsert proqramı ilə çıxış etmişlər.\n11 fevral 2015-ci ildə İ.Hacıyev Jamia Millia İslamia Universiteti tərəfindən “Hindistan və Mərkəzi Asiyada sufizm” mövzusunda keçirilən Beynəlxalq konfransda çıxış etmiş, Ermənistanın Azərbaycana qarşı hərbi təcavüzü, Xocalı soyqırımı haqda iştirakçılar məlumatlandırılmışdır.\nHindistanın Haryana ştatının Faridabad şəhərində 1-15 fevral 2015-ci ildə keçirilən 29-cu Surajkund Beynəlxalq Sənətkarlıq Sərgisində Azərbaycan Dövlət İncəsənət və Mədəniyyət Universitetinin heyəti iştirak etmişdir. Hindistanın “Jagran City” qəzetinin 4 fevral 2015-ci ildə buraxılışında heyətinin iştirakı barədə məqalə dərc olunmuşdur.\n11-12 mart 2015-ci ildə İ.Hacıyev Jamia Millia Islamia Universitetində təşkil edilmiş “Mərkəzi Asiya və Qərbi Asiya: Tarixi, İqtisadi və Mədəni əlaqələr” mövzusunda konfransda iştirak və çıxış etmişdir.\n15 aprel 2015-ci ildə İ.Hacıyev Hindistan Parlamentinin Yuxarı Palatasının üzvü, keçmiş Ədliyyə naziri Aşvani Kumarı onun xahişi ilə Səfirlikdə qəbul etmişdir.\n6-7 may 2015-ci ildə Dehlidə Azərbaycan rəssamlarının əsərlərindən ibarət “Böyük ipək yolu” sərgisi keçirilmişdir.\n8 may 2015-ci ildə Səfirlikdə Ümummilli Lider Heydər Əliyevin anadan olmasının 92 ildönümü münasibətilə Dehlinin Rayan Beynəlxalq Məktəbi, Surac Bhan DAV məktəbi və Bloom məktəbinin şagirdləri arasında Səfirliyin təşkil etdiyi inşa müsabiqəsinin qaliblərinin mükafatlandırılması mərasimi keçirilmişdir.\n9 may 2015-ci ildə Rusiyanın Hindistandakı Elm və Mədəniyyət Mərkəzində 1941-1945-ci illər Böyük Vətən müharibəsində Qələbənin 70 illik yubiley tədbirində Səfirlik “Azərbaycan” guşəsi təşkil etmişdir.\n18-19 may 2015-ci ildə Bakıda keçirilmiş Ümumdünya Mədəniyyətlərarası Dialoq Forumunda Hindistanın Mədəniyyət nazirliyinin idarə rəisi M.Kamal Kant, İndira Qandi Mədəniyyət Mərkəzinin təqdidatçısı T.Kishor Kumar iştirak etmişlər.\n20 may 2015-ci ildə Səfir İ.Hacıyev tanınmış ictimai xadim, Azərbaycan-Hindistan dostluq qrupunun təsisçilərindən biri Raghuvir Şexavatin ictimai-siyasi xadimlər, o cümlədən Hindistanın sabiq prezidenti xanım Pratibha Patilin iştirak etdiyi tədbirdə iştirak və çıxış etmişdir. Tədbir Azərbaycan-Hindistan dostluq qrupunun təsis edilməsinə hazırlıqla əlaqədar tanışlıq xarakteri daşımışdır.\n6 iyun 2015-ci ildə “Business Central Asia” jurnalında Bakıda keçirilmiş Avropa oyunlarına həsr olunmuş xüsusi buraxılış nəşr etdirilmişdir. Jurnallar dövlət və hökumət rəsmilərinə, tanınmış ictimai xadimlər və KİV nümayəndələrinə yayılmış, səfirliyin akkreditə olunmuş ölkələrinə göndərilmişdir.\n16-27 noyabr 2015-ci ildə AR XİN-in əməkdaşları A.Hidayətov və L.Orucova Hindistan XİN-in Hind Texniki və İqtisadi Əməkdaşlıq (İTEC) Proqramı çərçivəsində “İnkişaf Tərəfdaşlığı: Cənub-Cənub Əməkdaşlığının Tədrisi” təlim proqramında iştirak etmişlər.\n5-10 dekabr 2015-ci ildə keçirilmiş 4-cü Dehli Beynəlxalq Film festivalında “23:55” Azərbaycan filmi nümayiş etdirilmişdir.\n10 dekabr 2015-ci ildə Hindistan Beynəlxalq Tədbirlər Mərkəzində Hindistan-Azərbaycan Dostluq Assosiasiyasının təsis yığıncağı keçirilmişdir.\n20-22 dekabr 2015-ci ildə ADA Universitetinin prorektorları Fariz İsmayılzadə və Rameş Kanvar Hindistanın universitetləri ilə əlaqə yaradılması məqsədilə Xarici işlər nazirliyi nəzdindəki xarici xidmət institutu, K.R. Mangalam, Ansal, Dehli, Camia Hamdard Universitetlərində qarşılıqlı əməkdaşlıq qurulması imkanlarını müzakirə etmişlər.\n19 yanvar 2016-cı ildə “JBM Global School”da İ.Hacıyev 20 yanvar faciəsinin 26-cı ildönümü ilə əlaqədar tədbirdə iştirak və çıxış etmişdir.\n17 fevral 2016-cı ildə İ.Hacıyev Hindistanın Camia Milli İslamia Universitetində “Hindistan və İpək Yolu: Müasir Geosiyasi Reallıqlarda İmkanların Araşdırılması” mövzusunda beynəlxalq konfransın açılış mərasimində iştirak etmiş, Azərbaycan, onun inkişafı, Ermənistan-Azərbaycan Dağlıq Qarabağ münaqişəsi, Xocalı soyqırımı, “Xocalıya ədalət” ictimai kompaniyası, Azərbaycanda son illərdə əldə olunmuş nailiyyətlər, həyata keçirilən enerji layihələri haqqında çıxış etmişdir.\n10 mart 2016-cı ildə Hindistanın nüfuzlu “The Hindu” qəzetində səfirliyin dəstəyi ilə “Azərbaycandan sədalar” başlıqlı, azərbaycanlı kamança ifaçısı, 2012-ci ildən San Fransisko Musiqi Festivalının Musiqi direktoru İ.Həsənovun müsahibəsi dərc olunmuşdur.\n2016-cı ilin 2-ci rübündə Azərbaycan Beynəlxalq İnkişafa Yardım İdarəsinin (AİDA) “Qonaq elmi işçilərin mübadiləsi proqramı”nda Camiyə Milliyə İslamiyə Universitetinin tədqiqatçı alimi Qatikruşna Mahanta iştirak etmişdir.\n16-17 aprel 2016-cı ildə Dehlidə sanitariya şəraitinin yaxşılaşdırılması uçun səfirliklərin təşəbbüsü ilə keçirilən xeyriyyə tədbiri üçün səfirlik 18000 Hindistan rupisi maliyyə vəsaitini təşkilatçılara təqdim etmişdir.\nİ.Hacıyev Azərbaycan XİN-in əməkdaşı N.Rüstəmzadənin iştirak etdiyi Xarici xidmət İnstitutunun Xarici diplomatlar üçün 61-ci Peşəkar kurslarının 6 may 2016-cı ildə buraxılış mərasimində iştirak etmişdir.\nÜmummilli Lider Heydər Əliyevin anadan olmasının 93 ildönümü münasibətilə Dehlinin məktəbləri arasında təşkil olunmuş inşa müsabiqəsinin qalibləri – Deep Public məktəbinin şagirdlərinin mükafatlandırılma mərasimi 9 may 2016-cı ildə Səfirlikdə keçirilmişdir.\n2016-cı ilin 3-cü rübündə Azərbaycan Beynəlxalq İnkişafa Yardım İdarəsinin (AİDA) “Qonaq elmi işçilərin mübadiləsi proqramı”nda Paris Beynəlxalq əlaqələr Məktəbində beynəlxalq iqtisadi əlaqələr üzrə magistraturada təhsil alan hindistanlı tələbə Nikita Singla iştirak etmişdir.\n“Mən Azərbaycan haqqında nə bilirəm” esse müsabiqəsinin qalibi olan hindistanlı gənc Gənclər və idman nazirliyinin dəvəti ilə 10-20 iyul 2016-cı ildə Azərbaycana səfər etmiş, Azərbaycanın mədəniyyəti, tarixi və adət-ənənələri ilə tanış olmuşdur.\nHindistan Səhiyyə Şurası və Tibbi məşvərət şurasının üzvü Müzəffər Əhməd, dini xadim Svami Cyothirmayah, Azərbaycan-Hindistan Dostluq Assosiasiyanın üzvləri Racuvir Sinqh Şekavat, Virendra Kataria və Hindistan İslam Mərkəzinin direktoru Zikrur Rəhmanın 29-30 sentyabr 2016-cı ildə V Bakı Beynəlxalq Humanitar Forumunda iştirak etmişlər.\n10 saziş qüvvədədir.\n7 saziş layihəsinə Azərbaycan tərəfində baxılır.\n8 saziş layihəsinə Hindistan tərəfində baxılır.


Bakı komandası Yumor Festivalında iştirak edəcək - FOTO | Xəbərlər\nBakı komandası Yumor Festivalında iştirak edəcək - FOTO\n16:31, 31 yanvar 2019\n“Как по Маслу” komandası 58 komanda arasına düşüb\nBakucity.az xəbər verir ki, 24 yanvar -4 fevral tarixlərində Ukraynanın Odessa şəhərində Ukraynanın Beşinci “Лiга Смiху 2019” Yumor Çempionatı keçirilir. Azərbaycan ilk dəfədir ki bu festivalda “Как по Маслу” komandası ilə təmsil olunur.\nÇempionatda müxtəlif ölkələrdən komandalar iştirak edir,onların arasında Azərbaycan,Belorusiya, Qazaxıstan, Moldova,Rusiya,İsrail,Estoniya, və s. ölkələrin tanınmış və yeni komandaları yer alıblar. Birinci turun nəticələrinə görə festivalda iştirak edən 213 komanda arasınnan, ikinci tura vəsiqə qazanan 58 komandanın arasında Bakının “Как по Маслу” komandasıda var.\n31 yanvarda keçirilmiş ikinci turun nəticələrinə əsasən 21 qalib komanda seçilərək 2 fevral tarixində keçirilən Qala konsertdə iştirak edəcəklər. Qala konsert Ukraynanın ən reytinqli 1+1 televiziya kanalı vasitəsi ilə yayımlanacaq. Bu qaliblərin arasında Azərbaycanıda təmsil edən komandanın adı var. Və bu tarixi hadisənin 2 fevral Azərbaycan Gənclər Günü ilə üst-üstə düşməsi çox xoş təsadüf oldu.\nQeyd edək ki, şounun aparıcısı Ukraynanın tanınmış şoumeni, produser, kinoproduser, aktoru Vladimir Zelenskidir.\nBakının “Как по Маслу” komandası “Azərsun Holdinq” Şirkətlər Qrupunun rəhbərliyinə dərin minnətdarlığını bildirir.\n“Как по Маслу” komandası


ADPU-da əməkdaşlıq məsələləri müzakirə edilib » Aztehsil.com\nMartın 16-da Azərbaycan Dövlət Pedaqoji Universitetinin (ADPU) rektoru, professor Cəfər Cəfərov Gürcüstan Respublikasının Qafqaz Universitetinin rektoru, Beynəlxalq Universitetler Assosiasiyasının prezidenti Kaxa Şengeliya ilə görüşüb. Görüşdə ADPU-nun Beynəlxalq əlaqələr üzrə prorektoru Nigar Abbaszadə iştirak edib.\nRektor Cəfər Cəfərov görüş zamanı rəhbərlik etdiyi ali təhsil müəssisəsi haqqında məlumat verərək bildirib ki, ADPU-nun tərkibində 5 filial və Azərbaycan Dövlət Pedaqoji Kolleci (ADPK) fəaliyyət göstərir. Bakı şəhərindəki Məmməd Rahim adına 7 nömrəli tam orta məktəb isə ADPU-nun baza məktəbidir. Tədris 4 korpusda aparılır. ADPU-nun 20 minə yaxın tələbəsi var.\nUniversitetin fəaliyyət istiqamətləri, həyata keçirilən islahatlar, yeniliklər, layihələr və beynəlxalq əlaqələr barədə danışan rektor bildirib ki, kafedralarda tədris olunan fənlər üzrə professor, dosent, baş müəllim və müəllim vəzifələrini tutmaq üçün müsabiqə elan edilib. Müsabiqənin keçirilməsində məqsəd ADPU-da şəffaf və obyektiv təhsil mühitinin yaradılması, yeniliyin və müasirliyin təmin edilməsi, qabaqcıl beynəlxalq təcrübənin öyrənilərək tətbiq olunması, müasir tələblərə cavab verən, dərin elmi biliyə, geniş dünyagörüşünə, zəngin erudisiyaya, yüksək mənəvi keyfiyyətlərə malik rəqabətqabiliyyətli mütəxəssisləri işə cəlb etməkdir. Müsabiqəyə 114 vakant yer çıxarılıb. Bununla yanaşı, universitetdə tyutorların, tədris-yardımçı heyətin və Kitabxana-informasiya mərkəzinin əməkdaşlarının attestasiyası keçirilir. Attestasiyaya ümumilikdə 150-dən çox şəxs cəlb edilib. Məqsəd onların peşəkarlıq səviyyəsinin müəyyən edilməsidir.\nQafqaz Universitetinin rektoru, Beynəlxalq Universitetler Assosiasiyasının prezidenti Kaxa Şengeliya səmimi və qonaqpərvər münasibətdən məmnun qaldığını bildirərək Beynəlxalq Universitetler Assosiasiyası barədə məlumat verib. Bildirib ki, Beynəlxalq Universitetler Assosiasiyası 1965-ci ildə Birləşmiş Millətlər Təşkilatının yanında yaradılıb. Dünyanın 200-dən çox qabaqcıl və nüfuzlu universiteti bu Assosiasiyanın üzvüdür. Assosiasiyanın əsas mərkəzləri ABŞ-ın Nyu-York şəhərində və Böyük Britaniyanın paytaxtı London şəhərində yerləşir. Kaxa Şengeliya rektor Cəfər Cəfərovu Beynəlxalq Universitetler Assosiasiyasının 5-8 iyul 2017-ci ildə Avstriyanın paytaxtı Vyana şəhərində keçiriləcək toplantısına dəvət edib.\nGörüşdə ali təhsil sahəsində qabaqcıl beynəlxalq təcrübənin tətbiqi, ali təhsilin yeni keyfiyyət standartları, intellektual resurslardan səmərəli istifadə və gələcəkdə əməkdaşlıq əlaqələrinin genişləndirilməsi məsələləri müzakirə olunub.


Borreko Sprinqs (ABŞ) üçün ucuz aviabiletlər, Borreko Sprinqs (ABŞ) / üçün ucuz aviabiletlər / Tickets.az\nBorreko Sprinqs şəhərinə, ABŞ ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > ABŞ > Borreko Sprinqs\nBorreko Sprinqs (BXS) şəhərinə aviabiletlər.\nBorreko Sprinqs şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Borreko Sprinqs şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Borreko Sprinqs şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından ABŞ, Borreko Sprinqs şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nBorreko Sprinqs şəhərinə təyyarə bileti neçəyədir\nBorreko Sprinqs və Kaisrsburq şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nBorreko Sprinqs şəhərində neçə hava limanı var?\nBorreko Sprinqs şəhərində bu hava limanları var: Borreqo Sprinqs.\nPopular flight destinations to Borreko Sprinqs and back\nMüştəri xidmətinə mesaj göndərmək üçün istifadəçi seansının unikal identifikatoru: 1905611924


Qarabağ əlili: "Heç olmasa, şəhidlərin "qan pulunu" ödəsinlər" - Azinforum.az İnformasiya Portalı\nAna səhifə / Şou Biznes / Qarabağ əlili: “Heç olmasa, şəhidlərin “qan pulunu” ödəsinlər”\nQarabağ əlili: “Heç olmasa, şəhidlərin “qan pulunu” ödəsinlər”\n“Bizim sığorta haqlarımız elə bil Bermud üçbucağına düşüb”\n“Bu problemi neft 150 dollara olanda da həll etmədilər”\nAtəşkəs müqaviləsi bağlanana qədər, Qarabağ döyüşlərində yaralanan və həlak olanların ailə üzvlərinin bəziləri hələ də suğorta pullarını ala bilməyiblər.\nAzərbaycanla Ermənistan arasında bağlanan atəşkəs müqaviləsindən isə düz 21 il 8 ay keçir. Bu məsələni Qarabağ əlilləri, həlak olanların ailə üzvləri dəfələrlə gündəliyə gətirsələr də, problem həll edilməmiş qalır.\nBugünlər yenidən bu məsələ ilə bağlı narazılıqlar eşidilməkdədir.\nElə “Vətən Müharibəsi Əlilləri” ictimai birliyinin sədriFiridun Məmmədov da bununa bağlı Azadlıq Radiosunun suallarını cavablandırır:\n– Firidun bəy, bu məsələ niyə indiyə qədər həll edilməmiş qalır?\n– Bizə də aydın deyil. Bu məsələni heç neftin bir bareli 149 dollara olanda da həll etmədilər. Dəfələrlə bu məsələni hakimiyyət orqanlarının qarşısında qaldırmışıq. Hətta bununla bağlı Konstitusiya Məhkəməsi qərar da verib. Qərarda bizim haqlı olduğumuz göstərilirdi və Milli Məclisə tapşırılırdi ki, bunula bağlı təlimat hazırlasın. Ancaq yenə sığorta pullarını vermədilər. Biz bundan sonar dəfələrlə Milli Məclisdə olmuşuq. Şəxsən mən Milli Məclisin sədr müavini Ziyafət Əsgərovla görüşmüşəm.Ancaq məsələ hələ də açıq qalır…\n– Bəs sizə nə deyirlər?\n– Qalmışıq 3 qurumun arasında.Konstitusiya Məhkəməsinin, Milli Məclisin və “Azərsığorta”nın arasında. Elə bil Bermud üçbuğağına düşmüşük. Konstitusiya Məhkəməsi deyir ki, mən qərarımı vermişəm, Milli Məclisdən də ya deyirlər ki, gözləyin məsələ həll olunacaq, ya da bildirirlər ki, bu məsələnin necə həll olunacağı hələ tam aydınlaşmayıb. “Azərsığorta” dan da deyirlər ki, məsələ bizlik deyil…\n– Firidun bəy, bu məsələ təqribən nə qədər insanı əhatə edir və sığortanın məbləği nə qədərdir?\n– Hardasa 3-4 min Qarabağ əlilinin və bundan bir qədər çox şəhidin sığorta pulundan söhbət gedir. “Hərbi qulluqçuların dövlət icbari şəxsi sığortası haqqında” qanunla Qarabağ müharibəsində şəhid olanın ailəsinə 11 min manat pul düşür. Birinci qrup Qarabağ əlillərinə 8 min 800, ikinci qrup Qarabağ əlillərinə 6 min 600, üçüncü qrup Qarabağ əlillərinə də 4 min 400 manat sığorta pulu verilməlidir. Bu nə qədər puldur ki, bunu bu qədər uzadırlar?\n– Firidun bəy, bundan sonra bu məsələnin müsbət həll olunacağına inanırsınızmı? Dediyiniz kimi neftin bir bareli 149 dollara olanda bu məsələ həll olunmadı?\n– Əslində, biz də hökümətimizin indiki vəziyyətini nəzərə alırıq. Ona görə də kütləvi aksiyalar keçirmək niyyətində deyilik. Ancaq öz haqlarımızdan da keçmək niyyətində deyilik. Heç olmasa ilk növbədə şəhid ailərərinə sığorta pulları verilsin, biz əlillər bir qədər də gözləməyə hazırıq. Ancaq nəzərə alın ki, biz öz aramızda bu sığorta puluna “qan pulu ” deyirik. Söhbət o adamlardan gedir ki, onlar artıq bu torpağa qarışıblar. Azərbaycan müstəqil dövlət kimi bu torpaq üstündə qərar tutub. Kim bu “qan pul”nu batıracaqsa o bu torpaq, bu müstəqillik qarşısında xəyanət edir. Ona görə də təklif edirik ki, bu məsələdə bütün məsul olan tərəflər bir yerə yığılsınlar. Bizim iştirakımızla müzakirə edək, görək ki, bu məsələ kimdən asılıdır?\nAzərbaycan əsgərləri Şuşa yaxınlığında, 1992\nÖncəki Rövnəq Abdullayevin xalası oğluda dənizdə itkin düşüb\nNövbəti Gürcülər Avropaya vizasız gedəcəklər


Burun tıxanıqlığı çox zaman sinusitlə bağlı bir problem kimi əlaqələndirilir. Əsasən soyuq və çirkli havalarda daha çox yaranan burun tıxanması bəzilərində xronikiləşmiş hal alır. Apteklərdə satılan burun tıxanması əleyhinə spreylərin də asılılıq yaratdığını bilməyən yoxdur. Çox çətin duruma düşmədikcə istifadəsi məsləhət görülməyən bu spreylərin yerinə təbii vasitələrdən istifadə etməniz daha yaxşı olar. Brifinq.com lent.az-a istinadən burun tıxanmasına qarşı təbii üsullar təqdim edir.


Bakının daha bir sülhə məcburetmə əməliyyatı - İrəvanda “qamçı” üçün darıxırlar... » www.SONXEBERTV.info\n17-01-2021, 17:10 | Baxılıb: 27\nErmənistanda 10 noyabr üçtərəfli anlaşma sənədinin təftişi davam edir. Özü də buna yalnızca müxalifətçilər cəhd eləmir, İrəvan rəsmiləri də vaxtaşırı ümumi “xor”a qoşulurlar. Ola bilsin, bu həm də daxili auditoriyanın sifarişidir. İstənilən halda, dərs çıxarılmalı olan mühüm bir sənədin belə təqdimatı Ermənistanın xalqı və onun siyasi elitasına yaxşı heç nə vəd eləmir. Rusiya prezidenti Vladimir Putinin təbirincə desək, revanş hissləri və cəhdləri yalnız özünə qəsdə aparacaq. Bu da növbəti fakt.\n“10 noyabr bəyanatı nizamlama haqda sənəd deyil. Bu, atəşkəs, barışıq, müharibəyə son qoymaq haqda bəzi əsas prinsipləri özündə cəmləşdirən sənəddir. Ancaq bütün əsas prinsiplər, xüsusən də öz müqəddəratını təyinetmə və status məsələləri həyata keçmədiyindən, münaqişə həll olunmuş sayıla bilməz. Bu baxımdan Minsk Qrupu həmsədrləri tərəfindən 3 dekabrda qəbul edilmiş və təməl prinsiplərə əsaslanan hərtərəfli nizamlanmanın vacibliyini qeyd edən bəyanatı vurğulamaq istəyirəm”.\nBelə bir sərsəm açıqlamanı srağagün Ermənistanın xarici işlər naziri Ara Ayvazyan verib.\nZəruri qeyd: bu, həmin Ayvazyandır ki, kapitulyasiyadan az sonra, XİN rəhbəri təyin olunar-olunmaz, Bakıya qarşı 4 şərt irəli sürmüşdü. Onlardan birincisi “öz müqəddəratı təyinetmə” ilə bağlı idi. Bu günlərdə isə o, nümayişkaranə şəkildə Xankəndinə qanunsuz səfər eləməklə səbrimizi sınağa çəkmiş, rəsmi Bakının sərt xəbərdarlığını almışdı.\nBu da ona növbəti və son xəbərdarlıq: “Bir daha vurğulayırıq ki, Ermənistanın dövlət rəsmilərinin Azərbaycanın ərazilərinə qanunsuz səfərləri qəbuledilməzdir”.\nBu sözlər Azərbaycan XİN-in Mətbuat xidməti idarəsinin açıqlamasındandır. “Rəsmi Bakının icazəsi olmadan Ermənistan xarici işlər naziri bir daha Azərbaycan ərazilərinə səfər edəcəyi təqdirdə, bu, Ermənistan tərəfinə baha başa gələ bilər. Azərbaycanın Dağlıq Qarabağ bölgəsinin statusu ilə bağlı Ermənistan xarici işlər nazirinin əsassız iddiasına gəldikdə isə Prezident İlham Əliyevin status məsələsini tarixin zibilliyinə göndərdiyini Ermənistan rəsmilərinə xatırlatmaq istərdik”, - deyə rəsmi açıqlamada vurğulanır.\nDi gəl ki, İrəvandan yenə köhnə bayatılar səslənir. Bu anlaqsız nazirə heç cür çatmır ki, Azərbaycan Ordusu Qarabağda artıq tam yeni bir reallıq yaradıb - hansını ki, ən birinci elə Ermənistanın əsas varlıq qarantı olan Rusiya və bütün dünya qəbul edib. Həmin reallığın adı - 10 noyabr kapitulyasiya sənədidir. Bununla hər şey deyilib. Ermənistan Dağlıq Qarabağ uğrunda müharibəni həmişəlik uduzub, status isə deyildiyi kimi, cəhənnəmlik olub.\nAyvazyan hansı öz müqəddəratı təyinetmədən dəm vurur? Ağzının dediyini qulağı eşidirmi görəsən? Hələ də dərk eləmir ki, 10 noyabrdan sonra şərtləri diktə edən artıq Ermənistan deyil, Azərbaycandır. Biz öz ərazilərimizi özümüz azad eləmişik, Ermənistan qoşunları oradan öz xoşu ilə çıxmayıb, işğalçı ordunun belini qıraraq buna nail olmuşuq. Ordusu darmadağın olan məğlub tərəf indi bizə yalnızca hansısa xahişdə buluna bilər, şərtdə yox! Bakı da məqbul bilərsə, xahişə baxar, bilməzsə - yox.\nSitatdan da göründüyü kimi, İrəvanda yenə əsas ümidi ATƏT-in faktiki mövcud olmayan Minsk Qrupuna, daha doğrusu, onun həmsədrlərinə, özəlliklə də Fransaya bağlayıblar. Eyni eyhamı Moskvada 11 yanvar bəyanatı ilə bağlı keçirilən mətbuat konfransında baş nazir Nikol Paşinyan vurmuşdu. Amma erməni siyasilərinin özlərindən başqa daha kimsə belə nağıllara qulaq asmır. Erməni xalqı da qulaq asmasa, ən böyük yaxşılığı özünə eləmiş olar. O səbəbə ki, bölgənin axırıncı inkişaf qatarı çıxıb getmək üzrədir və heç olmasa, özünü sonuncu vaqona ata bilsin...\nMəsələ də bundadır: nə qədər ki, Ermənistanın rəsmi şəxsləri və müxalifət yetkilliləri 44 günlük müharibənin yaratdığı sərt gerçəyi görməzlikdən gəlib də, Dağlıq Qarabağla, status məsələsi ilə bağlı “çəhrayı yuxular” görməyə davam edəcəklər, o zamanadək erməni xalqı düşdüyü quyudan çıxa bilməyəcək. Ümumiyyətlə, belə davam edərsə, İrəvanı yekun sülhə məcbur eləmək üçün daha bir əməliyyata ehtiyac olacaq. Çünki qonşu xalq və onun önündə gedən başabəla siyasilərinin ərazi iddiası mərəzinə qarşı “peyvənd” edilməsi artıq zamanın diktəsinə çevrilməkdədir.\nNiyə də olmasın. Bunun adı yəqin ki, antiterror əməliyyatı olacaq. Bəllidir ki, indinin özündə Qarabağ ərazisində İrəvandakı revanşist bəyanatlardan ruhlanan bandit Araikin quldur dəstələri qalır və təxribatlarını davam etdirir. Ola bilsin, ümid həm də onlara - ərazimizdə qalan qaçaq-quldurlara və terrorçularadır.\nOnların böyük bir dəstəsi - 62 nəfər ötən ilin dekabrında ələ keçib. Ermənistan onları hiyləgərcəsinə hərbi əsir kimi qələmə verməyə çalışır, halbuki müharibə 10 noyabrda bitib. Odur ki, onlar diversant-terrorçular kimi qanun qarşısında cavab verəcəklər.\nTəsadüfi deyil ki, həmin diversantları qaytarılması məsələsi 11 yanvar Moskva danışıqlarında da Paşinyan tərəfindən qaldırıldı. Lakin nəinki prezident İlham Əliyev, heç Putin də buna, yumşaq desək, isti yanaşmadı. Bu da o anlama gəlir ki, artıq Rusiya da ermənilərin kapitulyasiya sonrası silahlı təxribatları və hoqqalarından, 10 noyabr sənədini təftiş eləmək cəhdlərindən bezib...\n“Dağlıq Qarabağ münaqişəsi 10 noyabr 2020-ci il Bəyanatı ilə başa çatıb. İrəvan öz başına yeni macəralar axtarmaqdansa, birgə bəyannamədə razılaşdırılmış şərtlərə əməl etməli, yeni təxribatlardan çəkinməlidir”.\nBu sözləri iki gün öncə Türkiyə xarici işlər naziri Mövlud Çavuşoğlu ölkə mətbuatına müsahibəsində deyib. Türkiyə baş diplomatı bildirib ki, bu sənəd hər şeydən əvvəl Dağlıq Qarabağın Azərbaycana aid olduğunu bir daha təkrarlayır: “Bundan sonra Ermənistanın bəyannamədə razılaşdırılmış şərtlərə əməl etməsini, yeni təxribatlardan çəkinməsini və Azərbaycanın azad olunmuş bütün ərazilərində suverenliyi tanıyan birdəfəlik siyasi həll yolu açmasını gözləyirik. Anlaşma davam edərsə, bu, Türkiyə-Ermənistan münasibətlərinə də müsbət təsir göstərər. Bölgədə sabitliyin yaranması erməni xalqı üçün də sərfəli olacaq”.\nAydındır ki, Bakı və Ankara sonsuzadək İrəvana barışıq əli uzatmayacaq. Günlərin birində əl geri çəkilə bilər...\n“Azərbaycan öz qələbəsindən sonra Dağlıq Qarabağ ərazisində referendum keçirməyə imkan verməyəcək”.\nBunu ABŞ-ın Azərbaycandakı sabiq səfiri Metyu Brayza jurnalist Coan Lisoskiyə müsahibəsində deyib (Axar.az).\n“Sözün düzü, bütün bu illər ərzində Minsk Qrupunun həmsədrlərindən heç kəs, hətta Ermənistan prezidentinin özü də inanmırdı ki, belə bir referendum nə vaxtsa keçirilə bilər. Bununla bağlı zarafatımız belə var idi ki, ermənilər bunu ”referendum" adlandırırlar, amma bu, əslində “neverendum”dur (Never - ingiliscə “heç vaxt”)", - o bildirib.\nOnun sözlərinə görə, Putin üçtərəfli danışıqlarda Minsk Qrupunun adını çəkərək məsələdə yalnız öz müstəqil iştirakını legitimləşdirir: “Minsk Qrupu sülhməramlı missiyaya, bu missiyanın tərkibi və qalma müddəti ətrafında proseslərə cəlb oluna bilər, lakin bu, yalnız ehtimaldır”.\nİndi bütün bunların üstündən, xüsusən də kapitulyasiya ilə bitən müharibədən sonra rəsmi İrəvanın heç nə olmayıbmış kimi yenə Dağlıq Qarabağa faktiki müstəqillik statusu tələb eləməsi (!!) siyasi yekəxanalıq olmaqla yanaşı, həyasızlığın zirvəsi sayıla bilər. Nə etməli, belə getsə, sözlə qanmayanı yenə “şallaq”la başa salmalı olacağıq. Deyəsən, Ermənistanda “qamçı” üçün darıxıblar.....


Hava proqnozu - 28 mart » Altun.az\nHava proqnozu - 28 mart\n27 mar 2017, 14:05\nEkologiya və Təbii Sərvətlər Nazirliyinin (ETSN) Milli Hidrometeorologiya Departamentindən Altun.az-a verilən məlumata görə, martın 28-də Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Gecə və səhər bəzi yerlərdə zəif duman olacaq. Arabir güclənən şimal-qərb küləyi axşam şimal-şərq küləyi ilə əvəz olunacaq.\nHavanın temperaturu gecə 4-6° isti, gündüz 10-14° isti, Bakıda gecə 4-6° isti, gündüz 12-14° isti olacağı gözlənilir.\nHavanın temperaturu gecə 2-7° isti, gündüz 12-17° isti, dağlarda gecə 1° şaxtadan 4°-dək isti, gündüz 5-10° isti olacağı gözlənilir.\nETSN xəbərdarlıq edir ki, martın 28-də ölkə ərazisində hava şəraitinin qısa müddətə qeyri-sabit keçəcəyi arabir yağış yağacağı gözlənilir. Ayrı-ayrı yerlərdə intensiv olacağı, dağlıq rayonlarda qar yağacağı ehtimalı var. Qərb küləyi ayrı-ayrı yerlərdə arabir güclənəcək.\nÜrəyi infarktdan qoruyan 10 faydalı qida 27 okt 2016, 07:06\nQəpik-quruş xərcləyərək milyonçu olmağın tək yolu 14 iy 2017, 08:11\nSumqayıt yolunda iki avtobus toqquşdu: yaralananlar var - FOTO 08 avq 2019, 10:03\nOnun 5 arvadından biri mənəm, bundan həzz alıram - Almaz Ələsgərli 04 noy 2016, 20:16\n"Ukraynanın səsi"ndə azərbaycanlı çilingər - VİDEO 13 fev 2017, 13:10\n"Ermənistan və Qarabağ birləşməlidir" 17 fev 2017, 20:40\nMosul ətrafında daha bir kənd azad edildi 21 noy 2016, 17:17\nİran və Səudiyyə Həcc ziyarəti ilə bağlı razılığa gəldi 17 mar 2017, 20:43\nKredit borcu olanların şəxsiyyət vəsiqəsi əlindən alınır 08 noy 2016, 14:43\nTurgenevin gizli eşq macərası: Ərli qadın üçün dizin-dizin sürünən dəli aşiq - FOTO 18 okt 2016, 05:42\nBalakəndə 12 yaşlı qız hamilə qaldı - Prokurorluq araşdırma aparır 26 avq 2017, 11:41


Kommunizmə rəğbət bəsləməkdə ittiham olunan Hollivud aktyoru vəfat edib\n17:56 22 Sentyabr 2020\n© Jason Merritt / Getty Images For Cinemoi / AFP\n08:42 26.08.2020 Qısa URL\nAktyor 2014-cü ilə qədər ümumilikdə 100-dən artıq filmdə iştirak edib. O, bundan başqa, bir çox əsərlərin də müəllifidir.\nBAKI, 26 avqust — Sputnik. Kommunizmə rəğbət bəsləməkdə ittiham olunaraq Hollivudda qara siyahıya salınan amerikalı aktyor Allan Riç vəfat edib. Sputnik Azərbaycan xarici mediaya istinadən xəbər verir ki, əsl adı Benjamin Şultz olan Allan Riç 94 yaşında Nyu Çersidəki evində dünyasını dəyişib.\nQeyd edək ki, Riç 1926-cı ildə Nyu-Yorkda anadan olub. 1943-cü ildə filmlərə çəkilməyə başlayıb. 1953-cü ildə kommunist elan edilən Riçin aktyorluq karyerası müvəqqəti dayandırılıb.\nOn il sonra yenidən ekranlara qayıdan aktyor Sidni Lyumetanın "Serpico", Karel Reyşanın "The Qambler", Frensis Ford Koppolanın "Cek" və Emi Amy Holden Consun "Varlı adamın arvadı" kimi filmlərdə rol alıb.


Müəllimlərin işə qəbulu üzrə elektron ərizələrin qəbulu başa çatıb Hadisə\nİyulun 15-də Azərbaycanda müəllimlərin işə qəbulu üzrə elektron ərizələrin qəbulu başa çatıb. Təhsil Nazirliyinin məlumatına görə, 15 gün ərzində ölkənin ümumi təhsil və ilk peşə-ixtisas təhsili müəssisələrindəki 2975 vakant yerə 17 962 nəfər ərizə verib. Müraciət edənlər arasında ibtidai sinif (4996), ingilis dili (2578), Azərbaycan dili və ədəbiyyat (2190), riyaziyyat (1477), tarix (1156) və informatika (1113) müəllimi ixtisaslarını seçənlərin sayı daha çox olub. İlkin təhlil göstərir ki, Bakı şəhərində olan vakant yerlər digərlərinə nisbətən çox seçilib. Belə ki, Bakı şəhərinin bəzi məktəbləri üzrə bir ingilis dili müəllimi yerinə 1200-dən, bir ibtidai sinif müəllimi yerinə 800-dən artıq ərizə qeydə alınıb.\nƏrizələrin təsdiqlənməsi prosesi 17 iyul 2014-cü il tarixində başa çatdıqdan sonra 18 iyul 2014-cü il tarixində imtahan qrupları formalaşdırılacaq. 2014-2015-ci tədris ilində ümumi təhsil müəssisələrinə və peşə liseylərinə müəllimlərin işə qəbulunun 2-ci mərhələsi - test imtahanları iyulun 21-də başlanacaq və bir həftə davam edəcək. Test imtahanının keçirilmə vaxtı və yeri barədə məlumat hər bir müsabiqə iştirakçısının şəxsi səhifəsinə göndəriləcək. Test imtahanları Azərbaycan Dövlət İqtisad Universitetinin əsas və 2-ci korpusunda keçiriləcək. İmtahanın gedişinə video-nəzarət ediləcək.\nTest imtahanının nəticəsinə görə, seçdiyi vakant yerə işə qəbul olunmaq hüququnu qazananlar üçün 30 iyul tarixindən müsahibələr təşkil olunacaq və onların şəxsi səhifəsinə bu barədə məlumat göndəriləcək. Müsahibə proqramı Təhsil Nazirliyinin rəsmi internet saytının "Müəllimlərin işə qəbulu" səhifəsində yerləşdiriləcək.


Bakıda əxlaqsızlıq yuvasında çəkiliş: "Mən xalqıma xidmət edirəm" -VİDEO » Qadınla.Com - Qadınlar Birİncidir!\nMərdəkanda Tahir Cəfərova məxsus əxlaqsızlıq yuvası aşkar edildi. Həmin obyektdə qeyri qanuni benzin satışı, avto maşınların təmiri yeri, ev alqı satqısı idarəsi, kafe, bar və əxlaqsızlıq yuvası aşkar edilib. Kassasız fəaliyyət göstərən o9byektdə olan Kanal13-ün əməkdaşları jurnalist araşdırması aparıb. Araşdırmanın video materialını sizlərə təqdim edirik. loading... 0\nMaşın yumağın qeyri-adi üsulu - Aftafa ilə... - BAKIDA VİDEO\nOnun_Mələyi Video açmadı yinee...


Kərə yağı adı altında xalqa nə satılır? – SENSASİON AÇIQLAMA – Yenicag.Az\nAna Səhifə Cəmiyyət Kərə yağı adı altında xalqa nə satılır? – SENSASİON AÇIQLAMA\nYeni Çağ Media Qrupu – İyun 18, 2019 - 18:00\n“Hazırda ən böyük problemlərdən biri kərə yağı adı altında əslində, içərisində spred yağ qarışı olan yağların satılmasıdır. Bu, insan səhhəti üçün zərərli olmasa da hiyləgərlikdir. Bilirik ki, kərə yağı heyvansal yağdır, heyvan südündən hazırlanır. Amma onun içinə bitkisəl yağ qarışdıraraq (Spred) kərə yağı adı altında işbazlıq edərək, marketinq oyunu oynayaraq satırlar”.\nYenicag.az xəbər verir ki, bu sözləri “Yeni Sabah”a qida təminatımızda böyük yer tutan yağların insan orqanizminə zərərindən danışarkən qida mühəndisi İsa Əliyev deyib. O, bildirib ki, Azərbaycanda kiloqramı 4-5 manata olan kərə yağı görmək mümkündür:\n“Təbii ki, bunlar kərə yağı deyil. Bəzən sosial şəbəkələrdə istehlakçıların yerləşdirdiyi fərqli video materiallar görürsüz. Görünür ki, yağı əridiblər, əriyəndən sonra mənşəyi bəlli olmayan fərqli cür bir hal alır. Sanki plastik əritmisiz. Bu da sırf kütlə artırmaq, həcm vermək üçün yağla heç bir əlaqəsi olmayan başqa ingridentləri içinə əlavə edərək əmələ gətirdikləri məhsuldur. Bunlar birbaşa insan səhhəti üçün zərərlidir. Əgər yağınız problemlidirsə, böyük ehtimal sizdə ürək-damar xəstəlikləri əmələ gələcək. Ona görə yağlar çox vacibdir. Azərbaycanda da təəssüflər olsun ki, belə problemlər var. Bəzən yağın alınmasında palma yağı və yaxud hidrogen bondları zəif olan başqa bitkisəl yağlardan istifadə olunur”.\nMühəndisin sözlərinə görə, yağın içərisinə təbii aromatizatorlar, rəngləndiricilər vurularaq onu günəbaxan və ya qarğıdalı yağı kimi sata bilirlər:\n“Bu da problemdir. Hidrogen birləşmələri -bondları yağlarda güclüdürsə, həmin yağ keyfiyyətli hesab olunur. Bir neçə il əvvəl mən Azərbaycanda tanınmış markanın bir məhsulunu Hollandiyadakı laboratoriyaya göndərdim. Mənim əsas qorxum yağın içərisində xərçəng xəstəliyi əmələ gətirən trans yağının mövcud olub olmaması ilə bağlı idi. Cavab gəldi. Düzdür, tərkibində trans yağ çıxmadı, amma Azərbaycanda həmin vaxt ən çox satılan, xüsusən istehsalat sənayesində istehsal olunan həmin yağın keyfiyyəti çox-çox aşağı çıxmışdı”.\nİ. Əliyev bu dəqiqə Azərbaycandakı ən böyük qorxunun bu olduğunu vurğulayıb:\n“Yağın içində trans yağ bir faizədək olduqda çox böyük problem deyil. Çünki Avropadakı yağlarda da üzərinə yazılır ki, 1%-dək trans yağ ola bilər. Amma Azərbaycanda yağların üzərində belə bir şey yazılmır. Amma bu, şərt olmalı, yazılmalıdır. Məsələn, məhsulların üzərində GDO yoxdur, amma geni dəyişdirilmiş (GDO) olması yazılmalıdır. Bir çox hallarda bunlara rast gəlmirsiz, amma buna diqqət olunmalıdır. Hətta yazılmadıqda həmin firmalar cərimələnməlidir”.\nMühəndis deyib ki, gündəlik həyatımızda istifadə etdiyimiz yağların nə dərəcədə təbii olduğunu yoxlamaq çox çətindir:\n“Gözlə görülə bilən, qoxuyla bilinəcək bir şey deyil. Çünki qida mühəndisləri belə uzaqdan baxanda bunu görə bilmirlər. Burada o qalır ki, insan güvəndiyi bildiyi bir məhsula üz tutsa daha yaxşı olar. Azərbaycanda yaxşı yağ istehsal edən firma var. Türkiyədə belə bir sınaq var. Türkiyə Qida Təhlükəsizliyi Agentliyi ani reydlər keçirərək marketlərdən məsullar toplayır və onları analizə göndərir. Analiz nəticələrini də ictimaiyyətlə bölüşür. İstənilən brendin məhsulunda problem çıxırsa, bunu ictimaiyyətə bildirir, həmin firmaya da cəzasını kəsir. Bu, çox gözəl haldır.\nBizdə Qida Təhlükəsizliyi Agentliyindən mənə bildirdilər ki, onlar da bu cür yoxlamalar edəcəklər. Bunu davamlı və şəffaf şəkildə eləsələr təbii ki, istehsalçılar bundan qorxacaq və məhsullarını daha doğru çıxaracaqlar. Eyni zamanda istehlakçılar da hansı məhsuldan istifadə edə biləcəklərini öyrənəcəklər. Yoxsa, bir şeyi ki gözlə görmək mümkün deyil, çətin məsələdir. Ancaq laboratoriya şəraitində analizlə üzə çıxarmaq olar”.\nXatırladaq ki, bir neçə gün əvvəl “Hürriyyət” qəzeti “Azərsun Holding”in istehsal etdiyi yağlarla bağlı sensasion məlumat yayıb. Xəbərdə bildirilir ki, ucuz başa gəldiyi üçün şirkət hazır yeməklərin, yarımfabrikatların və digər qida məhsullarının hazırlanmasında insan orqanizmi üçün zərərli olan palma yağından geniş istifadə edir: “Palma yağının zərərləri ilə bağlı alimlər ilk dəfə olaraq 1960-cı ildə həyəcan siqnalı çalıblar. Onlar hətta bu yağın müxtəlif ürək xəstəliklərinə səbəb olduğunu da bəyan ediblər. Bu istiqamətdə aparılan araşdırmaların nəticəsində bəlli olub ki, palma yağından istifadə piylənmə və qlobal miqyasda xroniki xəstəliklərin inkişafına gətirib çıxarır, onun istehsalı isə təbiətə düzəlməz zərər vurur.\nÜmumdünya Səhiyyə Təşkilatının bir müddət öncə hazırlanmış hesabatından da görünür ki, bütün bunları nəzərə alan ekspertlər palma yağı sənayesinə münasibəti dəyişməyi məsləhət görürlər.\nÜmumiyyətlə, təşkilatın mütəxəssisləri tərəfindən aparılmış təhlil zamanı palma yağının işemik ürək xəstəliklərinin artmasına səbəb olduğu müəyyən edilib. Onu da vurğulamaq lazımdır ki, palma yağının xərçəng xəstəliyi əmələ gətirə biləcəyini deyən həkimlər, bu yağı ehtiva edən qidalardan uzaq durmağın lazım olduğunu məsləhət görürlər”.\nHəmçinin iddia olunur ki, Bakı Neft Emalı Zavodundan tonlarla yağ “Azərsun Holding”in H.Z.Tağıyev (Nasosnu) qəsəbəsində yerləşən bazasına daşınır: “İddialara görə, holdinq zavoddan əldə etdiyi yağlardan bitki yağlarının hazırlanmasında istifadə edir. Əgər “Azərsun Holding” həqiqətən də Bakı Neft Emalı Zavodundan aldığı yağları bitki yağlarının hazırlanmasında istifadə edirsə, o zaman bu, birbaşa cinayət əməli, ölkənin qida təhlükəsizliyinə vurulan ağır zərbə kimi qiymətləndirilməlidir”.


Ağdamda rabitə şəbəkəsi yenidən qurulur\nAğdam rayonunda rabitə şəbəkəsi tamamilə yenidən qurulur. “Aztelekom”İB-nin baş direktor müavini, texniki direktor Zahir Vəliyev bildirib ki, rayonun Quzanlı qəsəbəsində 768 nömrə tutumlu EATS və 300 nömrə tutumlu CDMA tipli simsiz telefon rabitəsi istismara verilərək, genişzolaqlı internet xidmətlərinin təşkili üçün 48 portluq DSLAM avadanlığı quraşdırılmışdır.\nEyni zamanda, rayonun 7 kəndində (Xındırıstan-128, Qaradağlı-304, Əfətli-208, Mahrızlı-208, Dördyol-384, Rzalar-128 və Yeni qəsəbə -112) EATS-lər quraşdırılaraq kənd əhalisinin istifadəsinə verilib. Rayon şəbəkəsinin montaj tutumu 2556 nömrəyə çatdırılmışdır.\nRayonun 3 kəndində (Cəmənli-160, Bənövşələr-128 və Üçoğlan-128) yeni EATS-lər montaj olunmuş və birləşdirici xətlərinin tikintisi məqsədilə (tələb olunan FO kabelləri ayrılmışdır) işlər aparılır. Hal-hazırda Qaradağlı-Rzalar-Mahrızlı-Cəmənli arasında 6850 metr məsafədə FO kabeli çəkilmiş və kabeldə montaj quraşdırma işləri başa çatmışdır.\nÇəkilmiş FO kabelinin üzərində olan 160NN tutumlu yeni quraşdırılmış Cəmənli EATS-i dövrəyə alınmış və daxili xətt şəbəkəsinin tikintisi üçün tədbirlər görülür. Əfətli EATS-i ilə Hacı Turalı arasında 2100 metr məsafədə “TPP-100x2” tipli kabel çəkilmiş, kənddə daxili şəbəkə quraşdırılaraq evlərə telefon çəkilişlərinə hazırlıq işləri aparılır.\nYeni Qəsəbə və Rzalar kənd EATS-lərində daxili xətt şəbəkəsinin bir hissəsi tikilmiş və kəndlərdə (Rzalarda-48 və Yeni Qəsəbədə-51 telefon çəkilmişdir) abunəçilərə telefon çəkilişləri aparılır. Rayonun 4 kənd EATS-lərinin birləşdirici xətləri müxtəlif tutumlu FO tipli kabellərlə, 2 kəndin birləşdirici xətti KSPP kabeli və 1 kəndin EATS-nin birləşdirici xətti isə RRX avadanlığı ilə təşkil olunmuşdur.\nQuzanlı qəsəbəsində yeni inzibati-texnoloji binanın tikintisi üçün Layihə Smeta Sənədləri hazırlanmışdır. 3 ucqar kənddə əhalinin telefon rabitəsinə olan tələbatını ödəmək məqsədilə 2 ədəd 4 nömrə tutumlu və 1 ədəd 8 nömrə tutumlu Peyk rabitəsi avadanlığı quraşdırılaraq istismara verilmişdir.


Brifinq.com APA-ya istinadən xəbər verir ki, ABŞ-dakı prezident seçkilərindən sonra ən çox Gennadi Timçenko qazanc əldə edib. Ştatların yeni prezidentinin adı açıqlandıqdan sonra milyarderin sahibi olduğu "Novatek" şirkətinin səhmləri 16% bahalaşıb. Hazırda G. Timçenkoya məxsus 23%-lik səhm paketinin dəyəri hazırda 1,8 mlrd. dollar təşkil edir. "Forbes" G. Timçenkonun sərvətini 15,1 mlrd. dollar həcmində dəyərləndirir.


13 Aprel 2019 07:11\nYeni ən zəngin yaponiyalılar siyahısında birinci yeri Тадаси Янаи tutub. Onun ailəsinin şəraiti 24,9 milyard dollar dəyərləndirilib. Uniqlo-nun qurucusu Forbes jurnalının reytinqinə ilk dəfə 2016-cı ildə başçılıq edib , belə ki, o son 12 ildə 5,6 milyar dollar əldə edib.\nMilli.Az bizplus.az-a istinadən bildirir ki, ikinci yerdə Softbankın rəhbəri Масайоси Сон gəlir (24 milyard dollar). Maliyyəçinin rifahının yüksəlməsi BƏƏ və Səudiyyə Ərəbistanın investisiya fondlarından həmçinin, Apple və Oracle-dan gəlirlər hesabına olub.\nForbes-in reytinqində üçüncü yerdə Keyence şirkətinin sahibi Такемицу Такидзаки gəlir (18,6 milyard dollar ). Sensorlar istehsal edən firma, cihazların iri müəssisələrdə robotla tərəfindən istifadə olunduğu Çindən çəxlu sifariş əldə edib.\nForbes bildirir ki, son ildə yapon siyahısında 50 iştirakçıdan 30-u sərvətinin bir qismini itirib. Əgər keçən il yapon milyarderlərinin ümumi sərmayəsi 186 milyard dollar idisə, bu il göstərici enərək 178 milyard dollar olub.\n16 İyul 13:24 20 187 Əməkdar artist 1 aya 30 ev yaran cinayətkar dəstənin "BAŞÇISI" ÇIXDI - VİDEO - FOTO\n16 İyul 14:14 13 094 Bu da Azər Axşamın ikinci həyat yoldaşı - FOTO\n16 İyul 17:19 8 480 Nura Suri verilişə o qədər qısa geyindi ki, oturanda örtə bilmədi - FOTO\n09:34 7 872 Azər Axşamı şikəst həyat yoldaşını atdığına görə QINADILAR - FOTO\n00:01 7 809 Günün qoroskopu: Şanslardan faydalanın\n16 İyul 13:29 5 892 Qalmaqallı şou ulduzu büsqaltersiz şəkilləri ilə gündəm oldu - FOTO\n16 İyul 15:54 5 723 SON DƏQİQƏ: Türkiyəyə məxsus gəmiyə hücum edildi - Heyət üzvləri girov götürüldü\n16 İyul 09:19 25 591 Aparıcı Fira uşaqlarının otağına kamera qurdu: baxanda ŞOKA DÜŞDÜ - VİDEO\n16 İyul 11:44 17 246 Xalq artistinin 20 yaşlı qızını əri döyüb öldürdü - 20 gün idi ana olmuşdu... - Övladı qətlə yetirilən məşhurlarımız


Kredit götürənlər həyat sığortasında hansı şərtlərə diqqət yetirməlidirlər?\nUkrayna rəsmi olaraq Suriya ilə diplomatik əlaqələri kəsib\nBlog yazılarıSığortaSığorta məqalələri\nKredit münasibətləri iqtisadiyyatın başlıca tənzimləyicilərindən biri olsa da, eyni zamanda düzgün tənzimlənmə olmadıqda cəmiyyətə mənfi təsirləri ilə ön plana çıxa bilir. Ölkəmizdə pul-kredit siyasətinin başında bazar iqtisadiyyatının inkişafı dayanır.\n2015-ci ildə baş verən 2 devalivasiya, yəni manatın dəyər itirməsi bir daha göstərdi ki, cəmiyyətin pul dövriyyəsinin böyük hissəsini istehlak krediti təşkil etmişdir. Bu kredit isə düzgün rəsmiləşdirilmədiyi üçün əhalinin böyük bir hissəsi ciddi maliyyə böhranı ilə üz-üzə qaldı və cəmiyyət-dövlət balansında bərabər itkilərin yaranmasına səbəb oldu. Bununla yanaşı 2015-ci il böhranı özü ilə bank sisteminin, dolayı təsirə əsasən sığorta və digər maliyyə institutlarının yaralar alması ilə də nəticələndi.\nMövzu çərçivəsində bu problemlərə gətirib çıxaran amillərdən biri kimi kredit müqavilələrinin təminatı üsulu kimi seçilən, əslində isə kredit təşkilatlarının sığorta vasitəçisi rolunda çıxış etdiyi kredit sığortası barədə məlumat verəcəyik.\nHazırda ən çox ipoteka müqavilələrində, bəzən isə istehlak krediti müqavilələrində əsas təminatlardan sayılan və adı könüllü olsa da, faktiki olaraq icbari statusu daşıyan kredit sığortası müqavilələri üzrə vətəndaşlar ipoteka götürə bilmək üçün bütün müqavilə şərtlərinə imza atırlar. Bu isə aşağıdakılara gətirib çıxarır:\n– ipoteka götürən şəxslər xəstəlikləri barədə sığortaçıya məlumat vermədikləri üçün bu xəstəliklə bağlı baş verəcək bütün neqativ hallar nəticəsində krediti ödəyə bilmədikdə, təminatdan kənarda qalır.\n– 100 minlik kreditə görə 2 minlik sığorta təminatı aldıqlarına baxmayıb, müqaviləni təsdiqlədikləri üçün hadisə zamanı özü yaxud ailə üzvləri tam kredit məbləğində borclu statusunda qalır.\n– Krediti verən bank eyni zamanda sığorta müqaviləsinin bağlanmasında dolayı yolla vasitəçi statusu daşıdığı üçün vasitəçiliyə görə aldığı komissiya məbləği vətəndaşın ödədiyi sığorta haqqına təsir edir və vətəndaş adi halda komissiyasız ödəyəcəyi sığorta haqqından qat-qat artıq sığorta haqqı ödəyir.\n– Sığorta müqaviləsində bütün hallarda təmiant verilir deyə düşünsə də, şərtlərə baxmadığı və ona izah olunmadığı üçün istisna halları oxumadan böyük risklərlə üzbəüz qalır.\nİstənilən sığorta müqaviləsinin bağlanması vətəndaşlarda itkiyə gətirdiyi üçün işinin peşəkarlarından dəstək almaqla, müqavilələri imzalamaq itkilərin qarşısını ala bilər.\n“İnsurance Consalting Service” MMC\ndirektor Aqil Nuriyev